Kokoomuksen vastine vihreiden kirjoitukseen - Kokoomuksen Lempäälän kunnallisjärjestö\nKokoomuksen vastine vihreiden kirjoitukseen\nKokoomuksen valtuustoryhmä kirjoitti vastineen Vihreän valtuustoryhmän kirjoitukseen talousarviosta ja sen vaikutusten arvioinnista 29.12.2021 Lempälän-Vesilahden Sanomissa\nLempäälän Vihreä valtuustoryhmä kritisoi Lempäälän-Vesilahden Sanomissa (julkaistu LVS nettisivuilla 23.12.2021) kipakasti Lempäälän kunnanvaltuustoa viimeisimmästä talousarviosta. Teksti käsittelee vaikutusten ennakkoarviointia, mutta siitä ilmenee selvästi myös Vihreiden halu kasvattaa kunnan menoja entisestään. Tekstistä on syytä tehdä muutamia huomioita.\nVihreä valtuustoryhmä toteaa, että he ovat toivoneet vaikutusten ennakkoarvioinnin käyttöönottoa jokaisella palvelualueella. Kunnanvaltuuston kokouksessa 29.9.2021 Heikki Hakala jätti Kokoomuksen valtuustoryhmän laatiman ja 39 valtuutetun allekirjoittaman aloitteen ”Kirjallinen vaikutustenarviointi päätöksentekoon julkiseksi”. Hienoa, että myös Vihreiden valtuutettuja löytyi tämän Kokoomuksen valtuustoaloitteen allekirjoittajista. Asia on selvästi yhteinen ja periaatteisiin on helppo yhtyä.\nTalousarviota on syytä taustoittaa. Kun verrattiin koronan kertavaikutuksista puhdistettua budjettia 2021 budjettiin 2022, niin menoja ollaan kasvattamassa lähes 6,5 miljoonaa euroa samalla kun toimintatuottoja on tiedossa lähes 1,1 miljoonaa euroa vähemmän. Kuntalaiset siis maksoivat suoraan palveluista vähemmän ja niihin käytettiin enemmän rahaa yhteensä yli seitsemän miljoonan euron edestä. Kyseessä oli kiistämättä kasvubudjetti, jolla panostetaan moniin tärkeisiin palveluihin.\nKeskustelussa Vihreät käyttävät sanaa ”leikata” kun puhutaan siitä, että rahaa käytetään reilusti lisää, mutta ei ihan niin paljon, kuin mitä lautakunnat alun perin ehdottivat. Käyttömenojen hillintää on perusteltu nimenomaisesti tulevien vuosien investointitarpeella. Tulevina vuosina tarvitaan rahaa kiinteistöjen korjaamiseen ja uusien rakentamiseen, mutta myös päivittäisten menojen kasvua on syytä hillitä. Kokoomus lähtee siitä, että panostukset erityisesti kohtaamisiin ja tukipalveluihin muun muassa sosiaali- ja terveydenhuollon puolella ovat tarpeellisia ja hyvin perusteltuja. Näin myös ollaan toimimassa.\nKummastuttavaa on se, että Vihreiden valtuustoryhmä näyttää pitävän lautakuntien esityksiä sellaisena luonnonlakina, joita ei tarvitse itsessään perustella, mutta joista poikkeaminen edellyttäisi tarkkoja lyhyen ja pitkän aikavälin vaikutusarvioita. Keskustelua ja arviointia on tehty läpi koko budjetin valmistelun. Totisesti – on poliittinen päätös paljonko Lempäälän kunta käyttää vuosittain rahaa. Lempäälässä on jo vuosia lisätty menoja edellistä vuotta enemmän. Se on ollut lempääläläistä politiikkaa.\nVaikka tekstin otsikossa vaikutusten ennakkoarviointi ja ideologisuus asetetaan vastakkain, niin talousarvioissa on kyse poliittisista päätöksistä, jotka perustuvat faktoihin ja selvityksiin. Ajatus siitä, että kunnanvaltuuston talousarviopäätöksen olisi pitänyt olla jotenkin ei-ideologinen ja perustua ainoastaan viranhaltija-arvioihin on edustukselliselle demokratialle vieras.\nTätä taustaa vasten Lempäälän Vihreän valtuustoryhmän jälkikäteinen kritiikki lehdessä herättää kyllä lähinnä kysymyksiä. He kysyvät, että kuinka moni päättäjä tiesi, miten päätökset vaikuttavat palveluihin ensi vuonna tai pidemmällä aikavälillä ja kritisoivat sitä, että valtuutetut ovat esittäneet huolensa vanhustenhoitoon panostamisesta. Ehkä voisi kysyä, miksi Vihreät luottamushenkilöt ovat sekä kunnanhallituksessa että valtuustossa yksimielisesti sitten hyväksyneet tämän budjetin?\nKun ensin on itse ollut yksimielisesti päättämässä talousarvion keskeisistä luvuista ja esittänyt julkisissa puheissa erilaisia toiveita panostuksista, on aavistuksen kaksinaismoralistista sen jälkeen lehdessä kritisoida omaa päätöstä. Ei taida olla sattumaa, että aluevaalit ovat aivan kulman takana.\nKokoomuksen valtuustoryhmä, Lempäälä


Venetsialaiskisat, Kokkola 31.8.2013\nTänään kisattiin Kokkolan Venetsialaiskisat jälleen kerran aivan täydellisen upeassa säässä, kun aurinko paistoi lähes pilvettömältä taivaalta ja sää oli tyyni kuin halliolosuhteissa. Kyllä Kokkolalaisilla on aina säänhaltijat puolellaan, toivottavasti sama säätilaus jatkuu jatkossakin!\nOma valmistautumiseni kisoihin on sujunut hyvin ja tulostaso on ollut nousujohteista, mutta harmikseni eilen nousi pientä kuumetta pintaan flunssan ohessa ja jouduin harkitsemaan aamuun asti lähdenkö kisakentälle. Kuumetta ei kuitenkaan aamulla ollut ja olo oli kohtuullisen virkeä, joten päätin lähteä ja hyvä niin.\nAlkukisa lähti käyntiin heti alusta alkaen hyvin ja ammuin tasaisesti ekaa puoliskaa noin 55 tasolla ja kun neljännelle sarjalle sain täydellisen flow sarjan 59 pistettä kuittasin puolikastulokseksi 333. Toinen puolikas lähti käyntiin hieman alemmalla tasolla, mutta ammuin väliin hyviä sarjoja nostaen hieman tulostasoa ja päädyin lopulta puolikas tulokseen 327, joten tämän kesän ennätykseni parani 11 pisteellä tulokseen 660. Oma ennätyksenkin 661 rikkominen oli todella lähellä, mutta harmikseni ammuin kisan viimeisen nuolen seiskalle, joten se jäi odottamaan nyt sitten ensi kesää.\nPudotuskierroksilla osallistujien vähyyden vuoksi aloitettiin suoraan semifinaaleista, jossa voitin Kokkolan Markus Nikkasen suoraan 6-0 hyvällä ammunnalla. Finaalissa vastaan tuli liittomme huippu-urheilukoordinaattori Petteri Alahuhta, joka ampui matsin todella loistavasti ja hävisin tämän lopulta 3-7. Petteri vetää toimeaan selvästikin esimerkin voimalla :) Oma ammuntani oli finaalissakin pääosin hyvää, mutta kun kympit jäi uupumaan, ei sillä vain pärjää.\nPäivä oli todella hyvä, nousujohteinen tuloskuntoni antoi taas osviittaa siitä, että parempaan päin ollaan menossa ja tavoitteeni keskittyä pelkästään hyviin suorituksiin onnistui pääosin hyvin. Tästä on hyvä jatkaa kohti kuukauden päästä ammuttavia MM-kisoja.\nEnsi viikonloppuna olisi tiedossa sitten tämän kesän viimeinen kotimaankilpailu Seinäjoen FITA:n merkeissä.\nMetsästys-SM, Riihimäki, 17.8.2013\nKolmas SM-pronssi tälle kesälle hyvin menneestä riksun kisasta. Olipahan mukava käydä ampumassa taas elukan kuvia, aivan sitä odottaa jo ensi vuotta.\nTänä vuonna hirvimerkki näyttäisi menevän huomattavasti paremmin läpi. Tosin ensimmäisillä nuolilla ei tullut pisteosumia vaan, mutta polvesta rampoja ja sarveen osuneita hirviä olisi metsässä juossut, onneksi paikkasin toisilla nuolilla pumppu osumiin. Lisäksi sieltä löytyi Juhanan sanoin riisitautisia näätiä, jotka onnistui pakoilemaan nuolia, mutta saatiin nekin pidätetyksi ainakin pääosin.\nTosiaan ammunta sujui hyvin ja arviotkin kohtuullisesti ja pääosin sain ensimmäisillä nuolilla osumia, mutta harmillisesti tosi suuri osuma jäi 1-2cm pumpun rajasta lihasosumaksi, jonka johdosta sain vain 11/28 pumppuosumaa. Lopputulosta kertyi 352p. Kisan voitti loistavasti ampunut isäntäseuran Petri Ratia ja toiseksi tuli Juhana Rüster.\nHuomenna sitten taas leipälajin pariin eli Fitalle Äetsään.\nSM-joukkuekisa, Kouvola, 4.8.2013\nTänään kisattiin joukkue suomenmestaruuksista ja Vaasalla oli kasassa taas vahva mitaliehdokas joukkue, kun minun lisäkseni Dianaa edusti nuori lupauksemme Oskar Kåll ja Mikael Forsell. Ilma oli taas helteinen suosien ampujia, mutta tuuli vähän pyöritti kentällä.\nAmmuin itseni alkukisan 2:ksi tuloksella 323, joka oli ihan hyvä tulos vaihtelevaan tuuleen. Alkukisan voitti Eilinen tuore suomenmestari Sistosen Antero Tapanilan Erästä. Joukkuesijoituksemme oli alkukisassa kolmas tuloksella 906.\nJoukkuepudotuksissa etenimme hyvällä joukkue suorituksella tiputtaen ensin Robin Hoodin 2 joukkueen ja tämän jälkeen Tampereen Jousiampujat jatkosta. Semifinaalissa saimme vastaamme Oulun Jousimiehet ja johdimme ottelua alkupuoliskolla niukasti, mutta OJM syttyi puolessa välissä tasoittaen tilanteen ja kun he ampuivat viimeisellä kiertoksella 58p niin meidän tie vei pronssiotteluun. Pronssiottelussa ammuimme tasaisen vahvasti ja voitimme lopulta pronssin selkein pistein.\nOma ammunta toimi tänään tosi hienosti. Se tuntui vahvalta ja tehokkaalta ja mukavalta, jolloin myös nuolet osuivat hyvin keskelle. Alkukisassa ammuin tosiaan 323p ja pudotuskierrokset 75, 71, 69, 75 eli päivän kokonaissaldo antoi 1p yli 9 vauhdin, joka on tässä kohdassa kautta ja omaan ammuntaani suhteessa hyvää vauhtia!\nNiin ja tosiaan viimeiset 2 vko on antanut 2kpl henkilökohtaisia SM-pronsseja ja joukkueella kullan ja pronssin, joten tyytyväinen täytyy olla! Nyt onkin mukava aloittaa treenailemaan ensi viikonlopun kotikisa Fitaa varten!


HPK:n maalivahdit kaudella 2019–2020 | Sivu 9 | Jatkoajan keskustelupalsta\nFirst Edellinen 9 of 27\n23.10.2019 klo 18.39\nJuu, ainahan se pelaaja haluaa varmaan purkaa sopimuksen, kun lopuksi julkaistaan, että sopimus purettiin yhteisymmärryksessä.\n23.10.2019 klo 19.08\nNo oisko sillä tekemistä, että se uusi joukkue on löytynyt? Purettiinko Brejcakin soppari yhteisymmärryksessä?\n23.10.2019 klo 19.42\nUsein näin toki, että sitten ilmoitetaan vasta jotain, kun on pelaajalla uusi osoite. Kuten tässä taannoin Santeri Lukka purki sopimuksensa yhteisymmärryksessä, kun oli ensin istunut pari peliä katsomossa - TPS ei kommentoinut ennen HPK sopimusta mitään. Mathias Porseland purki sopimuksensa viime syksynä yhteisymmärryksessä, kun ei mahtunut enää joukkueen koppiin ja treeneihin.\nMuistaakseni Jan Brejcakin sopimusta ei purettu. Mutta paljon sopimuksia puretaan. Usein tiedotetaan, että yhteisymmärryksessä, koska molemmat ovat suostuneet kompromissiin. Toisinaan aloite tulee joukkueelta, toisinaan pelaajalta.\n26.10.2019 klo 19.18\nEipä tällä mv-pelillä ole mitalipeleihin mitään asiaa, hyvä jos edes puolivälieriiin...\nReactions: AIV30 ja Rolf Paski\nHyvää tässä on se että kun Kerho hankkii kovan ykköskassarin. On kaista päätyyn asti jälleen auki.\nReactions: AIV30, Hamu ja Rolf Paski\nPoiminta toisesta ketjusta:\nOllaan kyllä taas säästetty väärissä paikoissa. Ei mikään Voutilaista vastaan hyviäkin pelejä ollut, mutta auttamatta vaatii uuden ykkösveskarin jos halutaan keväällä mihkään päästä.\nVode pelasi todella hyvät matsit Tapparaa ja KalPaa vastaan, mutta kyllähän se jostain kertoo, että HPK:n tämän kauden noin 25 pelatusta ottelusta (ml. Liiga-matsit, CHL-pelit ja harjoitusottelut) Kerhon veskari on vain kerran (1) pitänyt nollan.\nSilloinkin kyseessä oli Reijola Tanskan Bitcoin-jengiä vastaan.\nEi riitä pitkälle, että meillä on perus-ok ykkösveskari. Kyllä pitää löytyä jostain se äijä, joka kannattelee sillloin kuin peli menee muuten päin persettä. Kevät on lyhyt tällä veskariporukalla\nReactions: Benkku ja #76Sally\nItse asiassa keskiverto ykkösveskari saattaisi jopa riittää. Yksikin helppo maali tarkoittaa varsin usein suoraan pistettä tai pisteitä. Voutilainen ei vain riitä.\nTänään toki muukin joukkue pelasi 3-0:n jälkeen huonosti, joten Voutilaisen piikkiin ei todellakaan voi tappiota yksin laittaa. Positiivisesti erottui oikeastaan vain Ruokonen, joka tsemppaa kuin kone ja myös voittaa kaksinkamppailuja.\nReactions: clayman, Tattari, Rolf Paski ja yksi muu\n26.10.2019 klo 19.47\nOlikin ihmeen hiljaista sen aikaa kun meni hyvin.\nEdelleen aivan yks ja sama vaikka olisi torjunut nollat tänään ja ottanut 53 koppia. Tuo rosteri kaipaa Vodelle kirittäjää.\nKolmas ja neljäs maali täysin Voutilaisen piikkiin. Mies on hiiren kokoinen ja pudottaa polvilleen laukauksen lähtiessä, niin jäähän sitä tilaa etukulmiin. Olihan ekassa erässä yksi gamesaver, mutta pitäisi kumminkin torjua perusvedot. Kenen idea on peluuttaa tota Voutilaista koko ajan, antakaa nyt yks kokonainen peli Reijolallekin. Täällä paljon dissattu Reijola pelasi sentään voittoja viime kaudella, ja nyt ei saa edes mahdollisuuksia. Vai onko tämä Toivolan superhaku Vode niin tärkeä Toivolalle, että muille ei edes saa antaa peliaikaa. Peräkkäisinä pelipäivinäkin aina Vode ekaksi maaliin. Rupee kypsyttää toi jätkä! Menis edes parturiin!\nKyllä viime keväänä oli mielestäni hyvinkin vilkasta keskustelua. Älkää nyt vaan siellä Kerhon toimistolla ottako mallia Tepsin toiminnasta ja alatte syyllistämään kannattajia.\nSiis Reijolalle kirittäjää!\n26.10.2019 klo 20.23\nMietin kirjoitanko vai en, mutta kirjoitan nyt kumminkin kun kerkesin lukemaan otteluseurannasta muutaman puheenvuoron.\nMinä vielä ymmärrän sen neljännen maalin, kun kaveri saa seistä ihan yksin tekopaikassa ja ketään ei ole mailla eikä halmeilla, mutta miten menee etukulmasta maaliin tollanen hanskan korkuinen veto, kun on perhosessa? Nikkilä toki perseili ihan huolella viivassa ja aikaa oli, mutta ei se poista sitä veskan suoritusta. Vaikka kuinka oli 2-1 hyökkäys niin siis etukulmasta hanskan ja tolpan välistä maaliin. Sijoittuminen ihan pitkin sitä itseään. Sama toki oli siinä Junttilan maalissa, mutta se olisi mennyt varmaan vaikka olisi sijoittunut paremminkin. Mutta että suorasta luistelusta, etukulmasta ja ei olkapään yläpuolelle vaan siis tollanen 30cm korkea ja hanskan ja tolpan välistä, niin missä se veskari on sillon ollut?\nNo jaa jos tarkkoja ollaan, niin ei se Junttilankaan veto paljoa korkeammalle ollut, noin puoleen maaliin. nyt toki hanskan yli jos perhosasennossa ja hanska sen patjan päällä, mutta ei todellakaan mihinkään ihan yläpesään, eikä Voutilaiselta elettäkään tullakseen vastaan, veti oikein hanskan pois tieltä ja etukulma apposen auki. Eihän nyt oikeasti noin peitetä etukulmaa, että jätetään sinne pelkkä patja ja rällä ja toivotaan parasta, kun siellä pitäisi olla olkapäähän asti miestä edessä.\nSitten vielä hyvä veskari tulee vastaan ja nostaa olkapäätään jos tulee ylös. Kai nää pitäisi olla ihan junnu tason juttuja näiden? Sitten jos se veto on takayläkulmaan ja sattuu sinne kenkälaatikkoon osumaan niin se on voi voi, mutta että etukulmasta ja kaksi ja ei edes etuyläseen tai suoraan poikkisyötöstä... huh huh.\nToki joukkue pelasi paskasti, mutta kyllä nyt perustorjunnat pitäisi silti ottaa.\nReactions: Läskisalo, OPEX, clayman ja 5 muuta\n1,3 ja 4 maali p-pisteen kaarelta ilman maskia sisään. Eiköhän se kerro oleellisen, ei vain saa mennä nuo tuollaiset vedot. Itse illan isoin perseily oli silti Nikkilän tokan erän lopun sössiminen yv:n loputtua viivassa. Tuli aika vahva deja vu...\nReactions: OPEX, Hamu, Fossey ja yksi muu\nEikö se eka maali tullut kuitenkin suoraan syötöstä aivan maalin edestä? En kehtaisi molaria syyllistää noista. En väitä, että kaikki olivat mahdottomia ottaa, mutta jotain rajaa tuohon syyllistämiseen.\nEi se eka maali mistään suoraan syötöstä tullut vaan kaveri liukui kohti maalia ja ampui suoraan. Siitä Vodelle vielä pieni anteeksianto koska Laatikaisen omituinen "heittäytyminen" haittasi vedon näkemistä.\nKolmas ja neljäs maali eivät tällä tasolla ole kertakaikkiaan sellaisia jotka saa sisään mennä. Veskariin hävittiin eikä mihinkään muuhun.\n26.10.2019 klo 20.45\nOli toka maali mitä tarkoitat. Tuosta maalista ei veskaria voi syyttää, vaan kaksikko Karjalainen- Eronen ottaa sen täysin piikkiinsä.\nMolemmat yläkulmat ovat olleet Voutilaisen heikko kohta tosiaan jo harjoituskaudelta asti. Se on niin selvä asia, että sen näkee katsomon yläriveille asti: Ilves-Kerho-harkkapelissä (5-2) asiaa jo hämmästelin. Ei vaadi kummoisia skoutata ko. asiaa. Tämä on kummallinen juttu, koska Vode on isokokoinen maalivahti; joko hän sijoittuu omituisesti tai tekee itsestään pienen.\nSilti Vode on mielestäni parantanut kokonaisuudessaan otteitaan hyvin kauden edetessä. Aivan eri asia on, onko taso voittavan Liigan ykkösmaalivahdin veroista.\nMolemmat yläkulmat ovat olleet Voutilaisen heikko kohta tosiaan jo harjoituskaudelta asti. Se on niin selvä asia, että sen näkee katsomon yläriveille asti; Ilves-Kerho-harkkapelissä (5-2) asiaa jo hämmästelin. Ei vaadi kummoisia skoutata ko. asiaa.\nMinä ymmärrän tämän ongelman, jos pelissä olisi mennyt enemmän kuin yksi maali sinne yläkulmiin. Sekin meni täysin sen piikkiin kun kokenut Lada valui veskan syliin ja antoi naapurin kävellä keskustaan vetämään. Loput maalit eivät olleet edes nähneet yläkulmaa, tai sitten yläkulma alkaa nykyään maalin puolivälin paikkeilta.\nNo silloin se käytännössä alkaa, jos pelaa polvillaan ts. tekee itsestään pienen. Tilaa jää joka tapauksessa hämmästyttävän pajon.\nPelkästään torjuntaprosentti- ja maalikeskiarvotilastoissa Voutilaisen edellä on kymmenen muiden joukkueiden ykkösveskaria. Ainoastaan HIFK:n, Jukurien, Sportin ja KalPan maalivahdeilla on heikommat tilastot.\nVai onko tämä Toivolan superhaku Vode niin tärkeä Toivolalle, että muille ei edes saa antaa peliaikaa. Peräkkäisinä pelipäivinäkin aina Vode ekaksi maaliin. Rupee kypsyttää toi jätkä! Menis edes parturiin!\nPistetään varteenotettava haastaja siirtolistalle ja suljetaan joukkuetoiminnan ulkopuolelle ,jotta saataisiin Voutilaiselle työskentelyrauha, ettei tarvitse pelätä pelipaikkansa puolesta. Pidetään Reijolaa penkillä ja peluutetaan jotain CHL- ynnämuut jengejä vastaan. Tällä taktiikalla kyllä saadaan kilpailuasetelma tapettua mukavasti.\nSe oli sinänsä vähän erikoinen tilanne, kun Nikkilä ja Karjalainen oli alivoiman jäljiltä vielä jäällä ja Eronen tuli jäähyaitiosta hyökkääjän paikalle. Saattaa olla että oli Erosella vähän sijoittuminen hukassa, en tiedä mutta luulisin näin.\nÄlkää nyt vaan siellä Kerhon toimistolla ottako mallia Tepsin toiminnasta ja alatte syyllistämään kannattajia.\nOnkohan mikään seura muuten koskaan syyllistänyt kannattajia, jos maalivahtipeli on sakannut?\nEhkä seuraavassa pelissä kuulutetaan ennen alkua, että onko katsomossa pätevää ja halukasta maalivahtia tälle illalle.\nHauskaahan tääkin olis ja ennen näkemätöntä.


Yksinkertaista mutta totta - Metsään meni\nNLP-kouluttaja Anu Vihosen uusi kirja Uuden edessä on NLP-opas sisäiseen kasvuun. Anu kirjoitti kirjan koronakeväänä. Kirjan nimi hieno: tavalla tai toisella olemme kaikki koko ajan uuden edessä.\nElämä menee eteenpäin, se yllättää.\nUuden edessä on hyvä ja selkeä NLP:n perusteos kaikille mutta erityisesti niille, joille NLP on uutta tai joilla on elämässä jokin solmukohta tai muu hankala tilanne. Kirjassa on tietoa NLP:n perusteista ja paljon klassisia NLP-harjoituksia mutta myös Anun omia harjoituksia ja ajatuksia.\nKirjaan liittyy mahdollisuus tehdä harjoituksia valmennussivulla, joka löytyy osoitteesta www.neway.fi/uudenedessa.\nMuutoksia riittää, isoja ja pieniä, meillä ja muualla. Uutiset ovat juuri nyt synkkiä ja pelottaviakin. Monella ihmisellä on paljon huolta. Muutoksen edessä on viisasta huolehtia omasta hyvinvoinnista – se on jotakin, joka on kaikille mahdollista.\nKun voi itse hyvin, ihmiset ympärillä voivat hyvin. Tunnettua on, miten tunteet tarttuvat. Muutosaikana yhteys itseen on tärkeä.\nMinulle rajojen vetäminen on ollut aina isompi tai pienempi ongelma, ja siksi tykkäsin kirjan raja-harjoituksista. Pleksilasin avulla voi asettaa itselleen kuvitteellisia rajoja (ja näin koronan aikaan melko todellisiakin). Toinen iho -harjoitus tuntui hyvältä sekä psyykkisesti että fyysisesti ja uskon, että sen avulla voin kohdata nykyistä paremmin esimerkiksi dominoivia ihmisiä. Otankin harjoituksen osaksi aamujani.\nAnu Vihosen opas on selkeä, harjoitukset helppoja.\nRajoittavien uskomusten harjoitus on yksi lempiharjoituksistani, jota opetan jatkuvasti kurssilaisilleni, suorastaan ihmeellisin tuloksin. Anun kanssa kävimme kiinnostavan viestinvaihdon siitä, miten opastaa asiaa alakoululaisille. Sain hienoja ehdotuksia.\nOdotankin nyt mielenkiinnolla verkkokurssiani, jonka yhtenä harjoituksena on pohtia kirjoittamisen lukkoja ja rajoittavia uskomuksia. Rajoittava uskomus on kuin turhake. Sen voi hävittää ja korvata hyödykkeellä. Hyödyke ei ole tavara vaan voimalause: ”Olen hyvä kirjoittaja” tai ”Minun tarinani on tärkeä ja ainutlaatuinen”.\nAnu Vihonen opiskelee buddhalaisuutta ja hän yhdistelee sitä NLP-menetelmiin sekä kirjassaan että kursseillaan. Hän kertoo kirjassa omasta polustaan kohti buddhalaista ajattelua. Retriitit luostareissa ovat opettaneet, hiljalleen. Mielen muutokset ovat harvoin nopeita. Aina ne vaativat jotakin meiltä itseltämme.\nJos aina teemme samaa, saamme samaa. Anu Vihosen mielestä voimme kysyä itseltämme, mikä kaikki uusi on mahdollista juuri nyt. Rutiineista poikkeaminen luo uutta.\nNLP:n perusoletukset ovat selkeitä. Se, mihin huomio kiinnittyy, lisääntyy on yksi lemppareistani. Näetkö kauneutta vai kielteistä?\nPsykologi Ilona Rauhala on todennut, että itseluottamuksen kannalta on tärkeää olla aina jonkun uuden edessä aloittelijana. Se pitää aivot virkeinä ja vahvistaa itseluottamusta. Hyvä tieto, joka kannattaa pitää mielessä- ristipistot ja kreikan alkeet odottavat!\nYhteys itseen. Se tärkein asia. Miten sitä sitten voi vahvistaa?\nPysähtymällä. Meditoimalla. Elämällä hetkessä.\n⟵Hyvä aika on nyt\nMaisemaa pitää arvostaa⟶


Jarin blogi - biologiaa ja maantiedettä: Ilmastonmuutos uhkaa tulevaisuuden talviolympialaisia\nLähettänyt Jari Kolehmainen klo sunnuntaina, tammikuuta 26, 2014\nMinkä takia kisat pitäisi järjestää jossain entisessä kisakaupungissa. Ja toisaalta, ei talviset olot näytä olevan mikään myöntämisehto. Esim Sotshissa voi olla ihan kesäiset olot vielä aika korkeallakin sopivilla tulilla. Kaikki voidaan nykyään laittaa katon alle sekä jäädyttää.\n26. tammikuuta 2014 klo 17.57\nKiitos kommentistasi. Ei tulevaisuuden kisoja toki tarvitsekaan järjestää entisissä kisakaupungeissa. Tällä esimerkillä on kuitenkin hyvä havainnollistaa sitä, kuinka ilmasto muuttuu.\nSopivat kisa- ja harjoittelupaikat vähenevät. Esimerkiksi tuo "sopivilla tuulilla kesäinen" ja subtropiikissa sijaitseva Sotshikin sopii vielä nykyilmastossa kisapaikaksi (täytttää tutkimuksessa asetetut kriteerit), mutta ei enää kauan.\nToki kisoja voidaan siirtää katon alle (Dubaissakin on sisälaskettelukeskus), mutta onko siinä järkeä? Rakennuskustannukset ja päästöt kasvavat.\nOnko sama tunnelma seurata 50 kilometrin hiihtoa hiihtoputkessa kuin kauniissa luonnossa - vai viihtyykö tulevaisuuden ihminen peräti paremmin hiihtoputkessa? Ehkä harjoittelumahdollisuuksien kaventuessa talvilajit katoavat kokonaan tai niistä tulee vain eliitin etuoikeus. Parhaillaan Suomessakin pohditaan, ettei peruskoulujen opetussuunnitelmissa liikunnan kohdalla edes mainittaisi hiihtoa...\n26. tammikuuta 2014 klo 18.18\nKuriositeettina mainittakoon, että talviolympialaisten historian ainoa kokonaan peruutettu kilpailu on vuoden 1928 St. Moritzin kisojen 10 000 metrin pikaluistelu. Peruutuksen syynä olivat sääolosuhteet. Lämpötila kohosi 20-25 plusasteeseen.\nMainittu 10 000 metrin pikaluistelu oli edennyt viidenteen kilpailupariin (Ruotsin Gustaf Andersson ja Suomen Ossi Blomqvist), kun 5 000 metrin kisan voittanut Norjan Ivar Ballangrud säntäsi jäälle ja vaati tuomaristoa keskeyttämään pelleilyn. Lämpötila oli kohonnut 20-25 asteeseen. Kilpailuradan reunalla olevat lumipenkat olivat alkaneet sulaa ja jää oli alkanut pehmentyä. Jäästä oli tullut sohjoinen ja vetinen. Kierrosajat olivat pudonneet koko kilpailun ajan.\nTuomaristo päätti keskeyttää kilpailun ja siirtää sitä päivällä. Päätöksestä protestoivat mm. Suomi ja Norja, joiden luistelijoille oli jo varattu ja maksettu matkaliput kotiin seuraavaksi päiväksi. Lopulta kilpailu jäi kokonaan pitämättä. Joissakin tiedoissa kilpailun voittajaksi on kuitenkin merkitty USA:n Irving Jaffe, joka oli ehtinyt luistella nopeimmalla ajalla.\nUSA oli protestoinut 10 000 metrin kilpailun keskeyttämistä, koska olosuhteet olivat olleet heikot myös loppuun käydyissä 500 metrin ja 1 500 metrin pikaluistelukisoissa. Nämä kisat muuten voitti Suomen Clas Thunberg (500 metrillä jaettu ensimmäinen tila), joka oli koko St. Moritzin kisojen menestynein kilpailija kahdella kultamitalillaan.\nMyös 50 kilometrin hiihdossa olosuhteet olivat erikoiset. Kilpailun alkaessa lämpötila oli nollassa, mutta kilpailun loppuessa lämmintä oli jo lähes 25 astetta. Syynä sään nopeaan vaihtumiseen oli etelästä puhaltanut lämmin föhntuuli.\nKun 10 000 metrin pikaluistelu peruuntui, tästä syytettiin hyvin paljon alueen hotelleja, jotka olivat vaatineet järjestämään talviolympialaiset vasta myöhään loppukaudesta (11.-19. helmikuuta), jotta sitä ennen paljon rahaa tuova talven huippusesonki ehdittäisiin viedä läpi. Yksin matkailubisnestä tästä ei kuitenkaan voi syyttää, vaan sattuma vaikutti paljon. Ilmeisesti koskaan aiemmin näin voimakasta föhntuulta ei oltu koettu alueella näin aikaisin keväällä.\nSt. Moritz on olympiapaikka, jonka pitäisi olla suotuisa vielä 2080-luvun muuttuneessakin ilmastossa, joten sattumalla on kisojen onnistumisen suhteen joskus paljonkin vaikutusta.\nOlympialaisten viralliset kotisivut\n8. helmikuuta 2014 klo 12.14


053 Suomen kunnat tuomiolle\nKeskiviikko 6.2.2019 klo 18:47 - yrjöpoeka\nPetteri Orpo oli syyllisen näköinen eduskunnan istunnossa. Poliisi kansanedustajat tietävät, miten syyllinen käyttäytyy kuulusteluissa. Petteri poika oli oiva esimerkki tässä. Valtiovarainministeri oli koko puheensa ajan todella heikoilla jäillä. Harvoin olen nähnyt johtavan politiikon olevan noin heikosti valmistautunut. Välillä vähän paperista ja sitten säveltäen. Johdonmukaisuus oli hakusessa. Ainoa mikä tuli selväksi oli se, että kokoomus on eri mieltä opposition kanssa.\nToinen asia mikä tuli selväksi, oli syyn vierittäminen kuntien kontolle. Harvinaisen heikko esitys. Valtio on omilla ratkaisuillaan tehnyt sen, että kunnat ovat jatkuvien leikkausten kohteena näiden toimien ansiosta. Vanhustenhoidon osalta tilanne on juuri tämänkaltainen. On ollut pakko etsiä halvempia keinoja ja siihen ovat olleet vastauksena nämä yksityiset hoitolaitokset. Valtion toimesta on purettu entisiä järjestelmiä ja annettu mahdollisuus yksityisille rahastajille. On totta mitä Orpo sanoi, että kuntien osaaminen on heikkoa suurten yksityisten firmojen kanssa.\nOrpo kertoi kaiken muuttuvan, kunhan saadaan hallituksen sote maaliin tällä kaudella. Hän kertoi siitä, että leveämmät hartiat tuottavat paremman osaamisen. Kokemuksen perusteella kysynkin, mistä se osaaminen tulisi? Mistä uudet osaajat tulisivat? Maakunnissa istuvat tulevaisuudessakin samat kasvot kuin kunnissa nyt. Samat kymmeniä vuosia valtaa pitäneet kasvot istuvat siellä jatkossakin. Valtaa maakunnissa pitävät hyvin pitkälle poliittiset järjestöt. He myös määrittävät uskomattoman tarkkaan, ketkä heistä sanovat viimeisen sanan. Uskallan väittää, että esimerkiksi Kainuussa ei osaaminen lisäänny yhtään miksikään. Samat satraapit vuosikymmenestä toiseen. Tässä kohden voisi jo sanoa, että juuri heitä varten tämä vanhuspalvelulaki olisi paikallaan. Muumioitunut päätöksenteko järjestelmä on lisäksi niin korruptoitunut, että siinä sumentuu yksityinen etu ja yhteiskunnan etu.\nKuunnellessani juuri nyt keskustan Hanna-Kaisa Heikkistä tuntuu siltä, että hänen ajatuksensa ovat vain maakuntamallissa. Sen erinomaisuudessa kaikkien ongelmien ratkaisuissa. Ei ole ollenkaan ihme, että sosiaali- ja terveysvaliokunnan kokoukset ovat olleet hänelle viime vuosina tuskaa. Siellä on muitakin mielipiteitä ja heitä ei voi aivopestä. Kepulaisuus ei ole se mantra joka heidät sokaisisi. Tällä hetkellä voikin jo sanoa, että hallitus ei aio tehdä mitään vanhusten tilan parantamiseksi. Hallituksen mielestänsä sote ratkaisisi maakuntineen kaiken. Kun kuuntelen tätä, voin sanoa sitä jeesusteluksi. Hallituksen kertoo asettavansa toimikunnan valmistelemaan asiaa seuraavalle vaalikaudelle päätettäväksi. Asia on aina sama. Perustetaan toimikunta ja unohdetaan koko juttu.\nKaiken tämän keskustelun jälkeen voi jo sanoa myös sen, että olipa todella tyhjää lätinää monta tuntia. Puhuttiin toistensa ohitse. Oltiin sokeita ja kuuroja muiden mielipiteille. Tämän jälkeen vanhukset voivat huokaista ja todeta, että nyt on mukava nukahtaa yöunille. Meistä pidetään yhtähyvää huolta kuin on aina tehty.\nKaiken huippuna sain nähdä muumion. Pekka Puska ilmestyi kertomaan, että syyllisiä ovat kunnat. Nyt kunnissa riemuitaan. Tuomiolle joudumme..\nAvainsanat: petteriorpo, kunnatsyyllisiävanhustenhoidontilaan, perustetaantyöryhmä, pekkapuska\n013 Näin hallitus purkaa sääntelyä\nTiistai 8.1.2019 klo 18:07 - yrjöpoeka\nNäin se meille Sipilä ja monet muut satraapit lupailivat viime vaalien alla. Kerättiin näyttäviä listoja mistä lähdetään liikkeelle. Koska keskustan edelliset ministereinä toimineet ovat olleet viisaita, ei heidän tekemisiään voi muuttaa. Siispä kaikki säilytetään ennallaan. No ei aivan. Lisää on tämä eduskunta kehitellyt, jotta voidaan kertoa jälkeenpäin sen olevan meidän tekemä laki tai säädös. Tässä puuhassa ovat keskustan ministerit olleet aina vertaansa vailla.\nOtan esimerkiksi muutamia mielestäni hulluja juttuja, joihin kansalainen voi törmätä oman lähikauppansa kassalla. Karkkihyllyillä on karkkeja ja joukossa niin kutsuttuja likööri konvehteja. Niitä ei voi myydä esimerkiksi nykyaikaisilla automaatti kassoilla. Tämä johtuu taas siitä, että meillä on alkoholilaki. Se määrittelee alkoholiesanssia sisältävät karkit viinatuotteiksi. Siksi niitä ostavien on todistettava henkilöllisyytensä. Sana likööri voi todellakin tuottaa lakien laatijoille, kansanedustajille näärännäppyjä. Kansalainen voi joutua viinapirun pauloihin näitä mussuttaessaan.\nTupakkatuotteet ovat myös oma maailmansa. Ollessasi ostoksilla lähimarketissa, oletat saavasi bonuksia ostoksistasi. Kokeilepa ostaa kaasusytkäri. Tästä et voi saada bonuksia, koska kaasusytkärin katsotaan olevan tupakkalain alainen. Ilmeisesti tätä laatineet kansanedustajat ovat ollleet aika tupakissa viinalakeja sorvattuaan. Minä en voisi itse kuvitella kaasusytkäriä tupakkatuotteeksi. Tästä tuotteesta et siis voi saada bonuksia.\nMutta jatketaanpa hetki vielä karkkihyllyn lähettyvillä. Kuvittele ostavasi lakupiippuja. Siis niitä lakritsituotteita, niitä joita lapsuudessasi myytiin kyläkaupoissa. Nyt ovat lakien sorvaajat, siis kansanedustajat olleet todella terhakoina. Siitä ei voi saada kaupassa bonuksia. Miksi ei, kysyy nyt tavallien kaupassa kävijä? Siksi ei, koska sana lakritsipiippu on selkeästi kansanedustajien mielestä tupakkatuotelain alainen.\nTämänkaltaisia juttuja sorvaavat eduskunnan sosiaali- ja terveysvaliokunnan kansanedustajat. Apunaan heillä on lukuisa joukko normaalista arkielämästä vieraantuneita mielensäpahoittajia joita virkamiehiksi kutsutaan. Nämä esimerkit osoittavat kuinka kekseliästä on väki tuossa valiokunnassa. Toki he saavat tulitukea keskustan syvistä riveistä ja erityisesti Pekka Puska on tässä ahkera. Viina ja tupakka ovat hänelle ikuinen mielensä pahoittamisen aihe. Hän on pyhittänyt elämänsä sille, että tavallinen kansalainen on pidettävä erossa kaikesta siitä, mitä hän itse ei käytä. Sekakäyttäjiä on puolueessa runsaasti, mutta ei Pekka poika heidän juomiseensa ja tupakointiinsa puutu. Köyhät on pidettävä elämän iloista erossa. Vaikka väkisin.\nHallituksen ja eduskunnan työkentely on loppusuoralla. Kohta ovat vaalit edessä ja kuinka ollakkaan, taas kepu lupaa yhtä ja toista. Puoluetoimiston satraapit ovat vaatineet kaikkia puolueen piirejä antamaan medialle uusia lupauksia liukuhihnalta. Sipilä itse aikoo olla jatkossakin pääministeri ja se lupaus on irti kaikesta todellisuudesta. Hän haluaa epätoivoisesti unohtaa Väyrysen ja Kilpeläisen. Kepun media seuraa kuitenkin nyt haukkana sitä, miten nämä Alkiolaiset voimat haastavat Sipilän liberaali politiikan.\nKansanedustajat ovat todella vieraantuneet elämästä, kuten näistä esimerkeistä voi päätellä. Niuvanniemi olisi heille oikea koti.\nps. mutta se sääntelyn purkaminen... savupiippu, kas vain, selvä tupakkituote!\nAvainsanat: sipilänhallitusohjelma, sääntelynpurkaminen, lakritsipiippu, kaasusytkäri, pekkapuska, niuvanniemi\n120 Limua puskista\nKeskiviikko 31.5.2017 klo 15:19 - yrjöpoeka\nAlkoholilain uudistus on hiertänyt keskustaa ja sen puritaaneja aina. Pekka Puskan tulo eduskuntaan varapaikalta toi puritaaniryhmälle sen tarvitsemaa lisävoimaa. Sivusta seuratessa ja siitä annetuissa selityksissä on aineksia kunnon parodioihin. Kuten Timo Soini totesi, että keskustaa johdetaan puskista.\nHuvittavinta tässä parodiassa on se, että nämä vankimmat vastustajat osaavat itse juodä näitä limuviinoja erittäin hyvin. Heillä on rahaa sen hankkimiseen ja hyvät mahdollisuudet hankkia niitä eri Alkon toimipisteistä. Kaikenlisäksi heillä on yhteiskunnan kustantamat avustajat, jotka kipaisevat tarvittaessa ostoksilla. Samalla oma julkikuva säilyy puhtoisempana. Omat uskonnollissävytteiset kannattajat pysyvät uskollisina äänestäjinä. Tärkeintä kepulaisille on kieltää muilta kuin omilta kannattajilta mahdollisuus ostaa tarvitsemansa tuote lähikaupasta.\nAina kun yhteiskunnassa käydään keskustelua, jossa halutaan kieltää tai rajoittaa toisilta yhteiskunnan jäseniltä jotakin, unohtuu tasavertaisuus. Se jolla on mahdollisuus päättää asiasta, luulee tietävänsä mitä muut tarvitsevat ja mikä on heille hyväksi. Sen voi sanoa jo tällä oppimäärällä, että kepulaisuus ei ole hyväksi kenellekään suomalaiselle. Kepulaisten tukijoukot osaavat ryypätä limuviinoja siinä kuin alan miehetkin. Vaikka he puristelevat nyrkkiä taskussa ja kiroavat puolueen toiminnan, niin vaaleissa he uskollisesti äänestävät puritaanit valtaan.\nKaikille epäuskoisille annan ihan ilmaisen neuvon. Seuratkaa limuviina puolueen ilmoituksia. Kun näette ilmoituksen laivaristeilystä, niitä järjestetään milloin minkin aiheen pohjalta. Varatkaa heti paikka samalle risteilylle, jos uskallatte kohdata 1000 – 2000 limuviinan vastustajaa. Laivaristeilyllä estot sitten katoavat ja limu käy kaupaksi. Merellä oksennetaan reilu vuorokausi ja kotiin kannetaan halpaa limua laatikkokaupalla.\nPääasia on että puolue on kansanterveyden asialla. Puskan kera.\nAvainsanat: limuviinalainkäsittely, pekkapuska, timosoini, keskustaajohdetaanpuskista, keskustanlaivaristeily


Vastuullisuus kannattaa myös taloudellisesti | News Calcus.com\nTieto ilmastonmuutoksesta on herättänyt. Kaivataan korvikkeita lihalle, muoville ja fossiilisille polttoaineille. Kun kuluttajien vaatimukset ja mieltymykset muuttuvat, yrityksille avautuu uusia liiketoimintamahdollisuuksia.\nVastuullisuus ei ole enää söpöjä kuvia ja viherpesua. Nyt kaivaudutaan syvemmälle. Sijoittajan ja yritysjohtajan näkökulmasta vastuullisuuden huomioiminen on myös riskienhallintaa. Mikäli yrityksen toiminta ei kestäisi ulkopuolista tarkastelua, saattaisivat asiakkaat lopettaa ostot, kumppanit yhteistyön ja sijoittajat rahoittamisen. Maineen menetys on kallista.\nTiedonsaanti alihankintaketjun työolosuhteista tai ympäristövaikutuksista on haastavaa. Globalisaatio ja teknologian kehitys ovat kuitenkin johtaneet siihen, että ongelmia ei voi piilotella. Yrityksen kannattaa kaivaa epäkohdat esiin ja korjata ennen kuin muut ne havaitsevat. Ainoastaan vastuullinen liiketoiminta on taloudellisesti pitkällä aikavälillä kannattavaa.\nYhä useampi sijoittaja tarkastelee sijoituskohteen vastuullisuutta. Näin pyritään alentamaan riskejä ja parantamaan tuottoja. Viimekädessä sijoittajat päättävät, mitkä yritykset saavat rahoitusta.


Kala-Lapin tuotteet kruunaavat uudet perunat - Taste Savo | Ruokakulttuuria Kuopion alueella\nTaste Savo - gastronomy of kuopio region\nEuropean Region of Gastronomy Kuopio\nRavintolat ja menut\nVirtuaalinen European Region of Gastronomy illallinen\nRisteily ja vierailu Alahovin viinitilalla\nRosvopaisti- tai loimulohi-ilallinen Tahkovuoren laella\nHaapaniemen Matkailun savusaunailta\nJätkänkämpän perinne- ja savusaunaillat\nKalapuron puolinen Tuovilanlahti\nSavolainen saunaparatiisi Saana\nSokkotreffit ruoan kanssa Urbanissa\nElämys Mustassa Lampaassa\nMaistellen Kuopiota -ruokakävely\nMaistellen Kuopiota -ruokakiertoajelu\nHilikun huluppeempi Maistellen Kuopiota\nKauppaneuvoksen jalanjäljillä. Lounas ja opastettu kierros Koivumäen kartanolla\nTalonpojasta herrasväen kartanoon -retki\nPanimot, tislaamot ja viinitilat\nTehdaskierros Iso-Kallan panimolla\nTehdaskierros RPS Brewing\nTehdaskierros Lignell & Piispasella\nTehdaskierros ja elämys tehtaan vanhoissa kellariholveissa.\nTehdaskierros ja illallinen Suomen Pankissa\nTehdaskierros ja illallinen huipulla\nTehdaskierros ja illallinen kauppaneuvoksen kartanossa\nFestivaalit ja tapahtumat\nSatoa goes WILD villiruokafestivaali\nSatoa Kuopio Food Festival\nSampea ja Samppanjaa Varkaudessa\nJuusto- ja viinijuhlat Lapinlahdella\nWanhat wekottimet ja rompepäivä\nFeeling Good päiväunelma kartanomiljöön puutarhassa kesällä\nYö metsässä unohtumaton luontoelämys Kuopion saaristossa\nMetsään uppoutuminen Tuusniemen Rotkolaaksossa\nVoimaa luonnosta Tuovilanlahden palvelut\nMuinainen uhrilähde Tuovilanlahdessa\nSyvärentouttava sointukylpy, yrtti- ja turvesauna sekä iltapala 1800-luvun Kalapuron talonpoikaistilalla\nTaide, kulttuuri ja perinteet\nLassilan tila ja keramiikkastudio Jenni Linnove\nRuoka ja majoitus\nRuokakurssit, workshopit ja drinkkikoulut\nPaikallinen keittiö- ja juomakulttuuri\nLuonnosta lautaselle villiyrttiretki\nLiikkuva kokkikurssi VS Ravintolat\nCocktailkoulu paikallisten makujen olohuoneessa\nCocktailkoulu paikallisista tuotteista\nMaa- ja kotitalousnaisten ruokakurssit\nPalvelu- ja yrityshaku\nSavolaisuus on makuasia\nKala-Lapin tuotteet kruunaavat uudet perunat\nKala-Lapin nimi johtaa äkkiseltään harhaan. Luulin kauan, että firman kalatuotteet tulevat jostakin pohjoisesta, mutta korjataanpas kerralla tämä harha! Yrityksen tuotteet valmistetaan ihan Kuopion kupeessa Toivalassa sijaitsevissa omissa tuotantotiloissa. Ja yrityksen nimen syntytapa on mitä käytännönläheisin – intohimoinen kalamies Vesa Lappi ryhtyi tekemään mieleisiään kalatuotteita myyntiin – syntyi Kala-Lappi!\nHerra Lappi ansaitsee hatunnoston. Ei ole helppo tie rakennella ja viritellä teolliseen mittakaavaan savustusjärjestelmät, joissa käytetään oikeaa tulta; paloviranomaiset ovat varmaan tulleet tutuiksi…\nKala on haastava raaka-aine\nToinen tuttu porukka yritykselle lienee ollut elintarvikevalvonta, kala kun on raaka-aineena äärimmäisen herkästi pilaantuva tuote. Raaka-aine pitää saada Toivalaan sulavassa jäässä ja valmistuksen jälkeen tuotteet on säilytettävä alle +3℃:een lämpötilassa. Kala-Lappi hoitaa tässäkin taatusti oman osuutensa, mutta kun te ryntäätte kalaostoksille Toivalan tehtaanmyymälään tai niihin tuhansiin S- ja K-ryhmän kauppoihin, joissa Kala-Lapin tuotteita myydään, niin varatkaapa mukaan kylmälaukku, jossa on useampikin kylmäkalle. Vain näin varmistatte tuotteen laadun säilymisen hyvänä sinne omalle lautaselle asti.\nKotimainen kala taipuu moneen\nTuotevalikoima on herkullinen ja yllättäväkin. Kaikki tuotteet tehdään kotimaisesta kalasta – jo toinen hatunnosto yritykselle! Pääraaka-aine on Suomessa kasvatettua kirjolohta, joka löytyy WWF:n kalaoppaan vihreältä eli suositeltavien kalojen listalta. Suomessa kirjolohen kasvatus eroaa muualla Pohjois-Euroopassa tapahtuvasta kasvatuksesta erityisesti tiukan ympäristölainsäädännön ja -lupajärjestelmän vuoksi.\nTänä kesänä aion unohtaa iänikuiset ylisuolatut sillipurkit, uusien perunoiden kaveriksi löytyy Kala-Lapilta niin lämmin- kuin kylmäsavustettua, graavattua tai loimutettua lohta sekä haukea. Grillissä kannattaa kokeilla pippuri- tai juusto-Grilleria eli kylmäsavulohesta tehtyä makkaraa tai Lumous-pihvejä, joissa puolet kalasta on haukea ja puolet kylmäsavulohta.\nKala-Lapin suussasulavat, jäljittelemättömät tuotteet tehdään käsityönä, suvussa monessa sukupolvessa olleita reseptejä ja perinteitä kunnioittaen ja nykyteknologiaa hyödyntäen.\nOsoite: Kapteeninväylä 7, 70900 Kuopio\nTeksti: Kirsi Vartia\nRoskapostin estämiseksi kirjoita vieressä oleva teksti *\nERG-hankkeissa toteutetut lopputyöt nostivat esiin yhteistyöverkostojen merkityksen\nGreenEscape Oy tuo uniikit ekomatkat ympäri maailman kätesi ulottuville\nKahvila Kaneli on tunnelmallinen turvapaikka Kuopion keskustassa\nRavintola Urban tarjoaa Kuopion maukkaimmat sokkotreffit\nVS Ravintolat on jokaiseen makuun, jokaiseen nälkään\nSavon Voutikunta vaalii ruokakulttuuriamme\nPanorama Bar tarjoaa kaupanpäällisiksi henkeäsalpaavan kauniin maiseman\nHunajamme ihastuttavat –ne eivät ole pelkkää hunajaa\nMajatalo Osula on Tuovilanlahden tukikohta\nLähiruokaa joka päivä\nKummisetä, salonkikelpoinen seuralainen Kuopiosta\nHyvinvointijuoman kehittäminen tuo lisäarvoa perusmaidolle\nHetki hyvälle ruualle\nMortonin konttiravintolaperhe tarjoaa laaturuokaa jo kuudella paikkakunnalla\nKotona syntynyt ja kasvanut Pesolan Pihviliha suoraan Isännän käestä\nJenni Linnoven keramiikka tuo iloa sisustukseen\nMakugassista nousee monen alan osaajia\nAlahovin viinitila on suomalaisen viinituotannon konkari\nMansikan makua ja ripaus rakkautta Suonenjoelta\nKuopio toivottaa tervetulleiksi myös koiravieraat\nKahvila Kantti on tiedon ja tarinoiden korttelin sydän\nRiuttala – kesäinen retkikohde menneisyyteemme\nOlvi – Iisalmen lahja savolaisille ja muillekin janoisille\nKetoisen viljaton Leipänen hurmaa jo ensipuraisulla\nKuopion Kauppahalli – kaunotar sarjassaan\nAsiakkaasi vaativat vastuullisuutta ja hyvä niin!\nMenoa ja meininkiä viestintään ja esiintymiseen takaa Viestintäkoulutus Draivi!\nKippoja, kuppeja, nappeja ja nuppeja – Ruukkumaalla ollaan kädet savessa\nSateenkaarenpuu tarjoaa luontoelämyksiä Tuovilanlahdessa\nLähipuoti Unnukka palvelee Leppävirralla\nSavolaisten keittiömestarien kerhossa\nKorona ja keliakia antoivat sysäyksen perustaa oma yritys – näin syntyi Kauraparta\nCafe Väinö - Kuopion paras kesäkeidas\n”Ihan mieletön makujen seikkailu!” - Harald tarjosi elämyksen tänäänkin\nRehdisti savolainen – Iso-Kallan Panimo\nBierstube: rehdin pubiruoan puolesta ja rakkaudesta olueen\nNO TERVE VUAN TERVE!\nJouluruokaa tarjoo kunnon väki\nHyvän olon hoitoja ja hyvinvointia - BeneOne & Bene Statera! tarjoavat tasapainoa, sisäistä rauhaa ja rentoutumista\nRAUHALAHDEN JÄTKÄNKÄMPPÄ; PALA TUKKILAISHISTORIAA, PERINTEIKKÄITÄ MAKUJA JA SAVUSAUNAN LEMPEITÄ LÖYLYJÄ\nMuuruvesi - Elämää edelleen ja aina vain virtaava kylä\nLähiruokaa ja rakkautta kotiseutuun, mutta myös villisti kehityksen matkassa; Iltalypsy Oy ja Willimaku -tuotteet valloittavat kotimaassa ja kansainvälisesti\nCosy, Funny, Excellent, Friendly, Creative, Unbelievable!\nNostakaamme malja lähdevedellä\nHyviä hetkiä Haapaniemessä\nYhteisöllinen ruokahetki siirtolapuutarhan siimeksessä\nKaikkia houkutuksia ei tarvitse vastustaa\nMenesty – Sytytä yhteinen osaaminen\nOrlovim, Solnyshko, Slava Popediteljam, Särsö, Lada, Tshizhovskaja – että mitä häh?\nHunajaa, polttopuita, lihaa ja MAISEMA\nEräluonto kutsuu Jyrkälle\nOma maa mansikka, muu maa mustikka - vaikeat ruokavalinnat\nMitä voisimme oppia Etelä-Savosta?\nLaadukkaat luomukasvikset tulevat Juankoskelta\nHyvä kiertää Kuninkaankadulla\nMarja-aika on joka päivä\nSaanaelämyksiä ympäri vuoden\nSawolainen yllätys maan alla\nPottu- Savolainen perusruoka!\nOlen kateellinen juankoskelaisille\nAmmattitaitoista opastusta paikallisille ja matkailijoille\nBurgasmi Kuopion Torilla\nAlkukesä on viljelijälle toivon aikaa\nElämää luonnon rytmissä - kesä & korvasienet\nKiinnostus lähiruokaan vilkastuttaa REKO-toimintaa\nKoronan kourista kohti Euroopan gastronomista maakuntaa\n“Maailma on iso paikka, oma päänuppi pelkkä pururata, joten apua kannattaa pyytää”\nANTI-festivaali juhlii European Region of Gastonomyä 2020!\nVastuullisen matkailun oppeja yhteistyöverkostolta\nElämää luonnon rytmin mukaan – #erg2020 #gastronomy2020\nEuropean Region of Gastronomy - Kuopion alue 2020\nAlkutalvi on blinien ja tapahtumien suunnittelun parasta aikaa\nKuopiolainen lähiruoka parrasvaloissa\nTastesavo.fi -sivusto on kuopiolaisen gastronomiaosaamisen näyteikkuna\nKaikki ruoka paikallinen ruoka gastronomia European region of Gastronomy SATOA Kuopio Food Festival SATOA ProAgria Pohjois-Savo Pohjois-Savo ruokafestivaali lähiruoka Eurega\n› ERG Ravintolat\n› Makumatkat Savossa\n› Visit Savo\n› Visit Finland\n› Tietoa yrityksille\n› ERG 2020-2021\n› Facebook & Instagram\n› ProAgria Itä-Suomi\n› Maa- ja kotitalousnaiset Itä-Suomi


Åhléns Cityn uusi sisustusosasto – Kotilo\nÅhléns Cityn uusi sisustusosasto\nPurjehdusreissumme päätteeksi otimme bussin Nynäshamnista Tukholmaan ja vietimme siellä yhden päivän ja yön. Olipas herkullista hakea kaupungista inspiraatiota uuden kodin sisustukseen. Minulla oli mennyt ihan ohi, että Tukholman Åhléns Cityn sisustusosasto on kokonaan uudistunut ja levittäytynyt tavaratalon toisen kerroksen kokoiseksi. Massiviinen osasto kattoi nyt huikeat 3600 neliömetriä! Kakkoskerroksessa olisi helposti viettänyt pari tuntiakin. Erityisesti ilahduin Afroartin omasta osastosta (kuva yllä). Kävimme myös Afroartin varsinaisessa liikkeessä, joka oli muuten muuttanut Vasastaniin (Nortullsgatan 10). Tämä vinkkinä teille, jotka metsästätte sitä vanhoilta hoodeilta Östermalmin kauppahallin kyljestä kuten mekin ensin…\nKangas- ja matto-osastot olivat selvästi laajentuneet. Samoin ihana Muji! Kyseisellä osastolla kävimme muuten Joonaksen kanssa mielenkiintoisen keskustelun siitä, pitääkö kodin siivousvälineiden olla esteettisiä. Meillä oli tähän vähän eri kanta. ;) Mujihan tarjoaa nimenomaan esteettistä, joskin ääriminimalistista, kodin käyttötavaraa.\nHauskaa oli huomata myös Ruotsin tv:n sympaattisimman sisustussedän Ernst Kirschsteigerin saaneen Åhlénsille oman tuotesarjan ERNST. Kaunista punasavikeramiikkaa ja neutraaleja tekstiilejä. Hyvin skandinaavista. Ahvenanmaalla asuessani ja ruotsalaista tv:tä enemmän seuratessani Ernstin sisustusohjelma Sommar med Ernst oli ihan suosikkini.\nSuositus myös Josef Frankin Bows-kuosille (Almedahls). Siitä löytyi nyt tavaratalosta kodin tuotetta jos jonkinlaista. Aiemmin kyseinen kuosi on ilmeisesti ollut saatavilla vain julkitiloihin. Miettikää, tuo kuvio on todellakin syntynyt 20- ja 30-luvuilla ja on silti niin tätä päivää!\nSisustusosaston toiseen päähän oli myös syntynyt todella viihtyisä kahvila-alue, jonka sisustuksesta tykkäsin kovasti. Niin sympaattista!\nSanokaas muuten, lausutaanko Åhléns Ohleens vai Oohlens? Olen miettinyt tätä koko pienen ikäni jostain syystä saamatta asiaan selvyyttä.\nReply\tPstricia 20.7.2016 at 23:13\nOleens (finskt o), uttalar man det!\nReply\tPatricia 20.7.2016 at 23:14\nReply\tJohanna 23.7.2016 at 23:54\nReply\tMirumaru 23.7.2016 at 20:24\nAivan, Oleens. Onhan siinä sellainen hyönteiskakka sen ”e”:n päällä :).\nJa Ernst on muuten nimeltään Kirschsteiger…:).\nHyvää kesää täältä Ahvenanmaalta…\nReply\tJohanna 23.7.2016 at 23:53\nKorjasin tuon sukunimen. Kovin vaikea suomalaiselle. ;)


Kirsti`s world: LUONNON KAUNEUTTA\nILOISTA TORSTAITA _ TIEDÄTTEHÄN SEN _ ETTÄ TORSTAI ON TOIVOA TÄYNNÄ! HYMYILLÄÄN JOS TAVATAAN!\nKESÄ ON TODELLA IHANA VUODENAIKA ♥\nNYT ILOITAAN JA NAUTITAAN, YSTÄVÄT RAKKAAT TÄYSIN SIEMAUKSIN! :):):)\nRIEMUITAAN, TÄMÄ ON SE PÄIVÄ JONKA HERRA ON TEHNYT. KIITOS!\nAJATELLA KESÄ ON TÄSSÄ JA NYT; AJANKOHTAINEN - AJANKOHTAISTA!\nSuloista, eikö totta♥\nÄlä ajattele sitä mitä et omista, tai mitä sinulla ei ole, tai mitä sinulta puuttuu??? Ajattele mitä omistat ja mitä sinulla on.\nKuinka onnekas oletkaan, kun sinulla on koti, maassasi ei ole sotaa, sinun ei tarvitse kärsiä nälkää, sinä saat juoda raikasta vettä, sinulla on ystävä/ystäviä. Sinä olet kuullut evankeliumin.\nSinulla on mahdollisuus avata sydämesi Jeesukselle.\nNimittäin maailmassa on vielä kansoja, paljon ihmisiä, jotka eivät ole kuulleet pelastuksesta, Jeesuksesta ♥\nJa linnut laulujansa visertää kauniisti, nyt eikö Herran kansa Luojaansa kiittäisi\nMun sieluni sä liitä myös äänes kuorohon ja armon Herraa kiitä kun laupias Hän on.\nSe luonnon uudeks luopi sen kutsuu elohon.\nNämä tämän postauksen kuvat ovat\nVihnus järven läheltä ♥\nKesä on ihanaa aikaa,\nkoululaiset riemuitsevat kesälomasta,\nlauantaina annetaan todistukset:)\nJa monet nuoret juhlivat ylioppilasjuhliansa:)\nSuunnitelmissa on, että mennään kummityttömme Pauliinan juhlaan, kuitenkin pikku varauksella, kun minulla on niitä kipuja, ja monta vaivaa.\nMutta jos emme nyt pääse, niin mennään myöhemmin kesällä:)♥\nHalauksin! ♥ ♥ ♥\nKirsti 30. toukokuuta 2013 klo 14.33\nOn hauska päästä ylioppilasjuhliin! Ne on jotenkin aivan erityiset ja iloiset juhlat. Toivottavasti pääsette lähtemään. Ainakin sitten myöhemmin.\nKrista 31. toukokuuta 2013 klo 14.37\nRakas Kirsti♥onpas ihana postaus ja ihania kaikki postauksesi,kiva tulla aina niitä tänne lukemaan♥Kurjaa kun sulla on kipuja,rukoilemme puolestanne ja olen aina tukenasi:)Niin tosi ihanaa kun on tullut kesä,on kivaa kun on lämmintä ja kun kohta nähdään♥Kiitos Blogeissamme mun ja Markon blogeissa olevista ihanista kommenteistasi,tulimme ilosiksi:),tässä on tosi kauniita ja upeita maisemakuviakin:)oli kiva eilen soitella:)Niin saa nähdä pääsettekö Pauliinan ylioppilasjuhliin,mutta kiv,että ainakin jotenkin näette heidät:)Niin onkin onnekasta kun asumme suomessa,ja ei ole mitään sotaa,yms muuta ja Jeesus tääläkin aina pitää meistä huolen:)säkin olet HÄnen hellässä kädessään turvassa:)OOt hyvin kuvaillut,kaunista ja sinäkin oot tosi kaunis!♥T:Krista\nKirsti 2. kesäkuuta 2013 klo 1.19\nIlostun aina siitä.\nEi me päästy juhlaan, minä aavistin sen, kun oli niin raihnanen olo,\nhiostuminen on kamalaa.:)\nSakari soitti sinne, ja\nhe päätyivät ratkaisuun,että tulevat joskus\nnäyttämään Pauliinaa meille.\nVanhin tytär teki sinne juhlaan kakut,\nvoileipä- ja täytekakut.\nSiunausta kesänviettoonne rakas\nKirsti ja Toivo!\nja lapset ja Jaffa:)\nKirsti 4. kesäkuuta 2013 klo 23.11\nKiitos rakas ihana Krista!\nKiitos kaikista kauniista sanoistasi kulta!\nIhanaa tämä kesä,niin lämmintä ja suloista.\nKiitos kun rukoilette puolestani ja puolestamme.\nMe muistamme teitä myös rukouksin!\nTaivaan Isä pitää meistä huolen.\nNyt te kaikki olette täällä, se on ilahduttavaa!\nSiunausta molemmat rakkaat! ♥


PITÄISIKÖ HANKKIA VALMENTAJA? - Ainon Tarinoita Treenaamisesta\n← HYVÄN FIILIKSEN RESEPTI\nPITÄISIKÖ HANKKIA VALMENTAJA?\n..Eikä suutarin lapsilla ole kenkiä.. Oon tässä miettinyt, että haluaisin tehdä asioita eri tavalla kuin ennen. Helposti sitä ajautuu siihen omaan tuttuun ja turvalliseen kehään ja tekee aina kaiken kuten ennenkin. Faktahan on, että jos haluaa muutosta, täytyy myös tehdä asioita eri tavoin. Vaikka tiedän paljon ravinnosta ja treenistä itsekin, olisi mukavaa kokeilla ottaa ohjeet ulkoiselta taholta ja ehkäpä oppia jotain uutta. Asettaa itsensä siihen asemaan, missä omat asiakkaat ovat. Blogia kauemmin lukeneet tietää, että kokeilen mielellään kaikkea uutta ja tässä olisi nyt jotain ihan uutta.\nTavoitteenahan mulla ei ole mikään kisakunto, vaan löytää taas sopiva suhde treenin ja ravinnon välille. Tehdä hommasta toimivaa ja järkevää. Tarvisin jonkun joka pitäisi huolen että syön riittävästi ja lepään myös. :D Mulla on tässä mielessä muutamia tyyppejä ja yhdelle olen jo laittanut kyselyä, olisko kiinnostusta tällaiseen ”haastavaan” projektiin. Onko teillä kokemusta tai tuleeko mieleen sopivia, ammattimaisia tyyppejä? Etävalmennus toimii myös, sillä en tarvitse varsinaisesti läsnäoloa treeneissä.\nTässä tuntuu muutenkin pikkuhiljaa siltä, että alan toimia taas normaalisti, sillä mielessä on kaikenmoisia kivoja ideoita ja projekteja tulevaisuuden varalle. Oon mm. pohtinut kämpän myyntiä ja muuttamista ihan toiselle paikkakunnalle (pääkaupunkiseutu?) mutta tää on toistaiseksi ihan ajatuksen tasolla olevaa ideointia. Löytyisköhän sieltä joku sali joka palkkaisi mut? :D Tai sitten voisi toki tehdä jotain ihan muuta bloggaamisen ohella. Toisaalta tykkään asua Vaasassa ja täällä on kaverit/läheiset ja maailman paras työpaikka.\nKuten huomaatte, edelleen tämä mun ajatusmaailma on pientä vuoristorataa, mutta hyviä päiviä alkaa olla jatkuvasti enemmän ja enemmän. Koen myös positiivisena sen, että oon taas innostunut suunnittelemaan ja kehittämään tekemistä. On ollut tosi mukavaa palata takaisin ohjauksien pariin ja mieltä lämmittää kaikki kommentit kuinka mua on kaivattu. Se tekee omasta työstä arvokkaan tuntuista.\nOnko siellä muita, jotka elävät tällä hetkellä tällaisessa sekavassa tilanteessa? :D\nKategorioissa: ajatuksia, muutos, personal trainer, valmentaja\n14 Responses to “PITÄISIKÖ HANKKIA VALMENTAJA?”\ntäytyy sanoa, että pomppasin tuolissani luettuani tuon pk-seudulle muuttoajatuksen :’D varmaan mikä tahansa sali siut palkkaisi ja samalla sais miut asiakkaakseen :D Eikös Esportilla ohjaa ne LessMills-kouluttajatkin, varmaan sopisit sinne ku nenä päähän ;)\nOikein ihanaa tammikuuta siulle Aino, kiva että hommat alkaa taas luistaa! Olet hieno esimerkki ja aina blogiasi lukiessa herää paljon ajatuksia omastakin suoritustahdista.\nTäällä toinen tuolilta pompannut! Varmasti sut palkattais monellekin salille :D Unisport on paras <3\nMuuttaisit tänne etelään pk-seudulle niin me voisimme mennä treffeille!!!\nEiköhän kaikki kuntosalit kilpaile saadakseen sinut riveihinsä.\nEikä eikä älä muuta!! On niiiin ihanaa kun oot palannu takaisin jumppien pariin, ja oli aivan todella kova ikävä! :D Sua rakastetaan täällä Vaasassa muista se <3 oot paras ohjaaja ikinä enkä tiedä mitä mun jumpat olis ilman sua :D\nValmentaja voisi tosin tehdä hyvää :) Jonkun muun perspektiivi ja mielipide on yllättävän arvokas!\nJoooo Esportille töihin, niin saan itekkin taas uutta boostia treeneihin! :) Espoossa on myös Jarno Härkösen yoga&movement sali, missä sun pitäis ehdottomasti käydä hakemassa uusia tuulia omaan treeniin ja hyvään oloon! :)\nOispa ihan mielenkiintoista lukea sun kokemuksia valmennuksesta, toisten tekemien ohjeiden noudattamisesta jne. ja varmasti vois olla sulle tosiaan hyvää vaihtelua ottaa neuvoja ja ohjeita vastaan joltain toiselta :)\nEtävalmennukseen suosittelen Tuukkaa ja Monnaa :)\nTäällä kanssa yksi, jonka ajatukset vetää vuoristorataa :D palaudun viime vuoden burnoutista tässä pikkuhiljaa ja aika hyvällä mallilla alan jo ollakin. Mutta tosiaan kaiken näköisiä suunnitelmia tässä pyörittelen koko ajan. Toisaalta raskasta miettiä, mutta tosi ihanaa, kun ovet ovat avoinna ja elämässä on paljon mielenkiinnonkohteita :)\nEi Aino,et saa mihinkään muutaa…:/ ei olis jumppaa missä sit käydä, missä olis se fiilis mitä sun jumpissa on…\nKoska nyt kun olit poissa ei ollut sama fiilis käydä jumpassa.\nMutta nyt taas on niin kivaa käydä ku oot takas :)\nhieno lukea että harkitset valmentajaa, se on hyvä merkki :) valmentajalle olisi varmaan ikävämpää esim. huijata levänneensä kuin itselle. voi jos minulla olisi tuollaisia muuttohaaveita nii suuntaisin ehottomasti pohjosempaan! vaikka ei etelässäkään vikaa ole mutta ne ihmiset ja kiireettömämpi elämä houkuttelisi.\nMä säikähin hirveesti kun luin sun muuttoideasta, et saa muuttaa! Hehe… Mutta tiiän että jos ikinä tulevaisuudessa lähtisit muualle ohjaamaan niin töitä riittää sulle kyllä. :)\nEeeii kai sitä nyt mihinkään Helssinkiin viitti lähtee, jessus sentään!!! Kuinka meidänkin sitten kävis???? Hyi, ei pysty edes ajattelee!! Kiitos vielä eilisestä tsemppaamisesta, oli niin vaikeita hetkiä jotta :) sun avulla jaksoin!!\nKiitos Sari! Jaksetaan toistemme voimalla, myös paskoina päivinä <3 :)\nOptimal performancen Sanna Eloranta on huippu, työskentelee Tampereella. Nimim. kokeumusta on. Syömiset ja suorituskyky ihan uudella levelillä. Paljon samaa ajattelutapaa hiilareiden ym ajoituksesta ja pitää kyllä palautumisesta huolen.


Terhi Nova 415 moottorivene 1992 - Hankasalmi - Nettivene\nTästä varmatoiminen kala/hupi vene ikäisekseen ajaa asiansa. Todella jämäkkä isommassakin aallokossa.\nToki käytön jälkiä löytyy kyseessä ei ole uusi vene.\nVaihdossa käy Silver Fox /eagle.\nNiin tosiaan traileri mukana myös\nPaino 210 kg Päivitetty 11.04.2021\nNettivene ID 818366


Kun hämärä saapuu Perthin keskustaan, muuttuu alue bisneskeskuksesta satumaailmaksi.\nJoulun kunniaksi kaupunkiin on rakennettu massiivinen jouluvaloshow, joka jatkuu monen kilometrin alueella. Valaistuja kohteita on kymmeniä.\nKeskiviikkona 6. joulukuuta yksi kohteista oli valaistu myös itsenäisyyttä juhlivan Suomen kunniaksi.\n48 metriä korkea the Council House välkkyi sinivalkoisena. Vaikka minulle itsenäisyyspäivä ja itsenäisyys ovat kuin joulu (ne eivät katso kalenteria eivätkä paikkaa), halusin käydä katsomassa Suomi 100 -valoteoksen.\nVirastotalon edessä näkyi ja kuului suomaisten juhlintaa. Paikalla oli niin vasta kaupunkiin saapuneita aupaireja sekä 40 vuotta sitten maahan tulleita pareja.\nOli Suomen lippua ja Fazerin sinistä.\nJotkut olivat tuoneet kynttilät ja Muumi-mukit piknikille läheiselle nurmikolle.\nOli jännä kuulla Australian fingliskaa, jota pidempään maassa olleet puhuvat, kun sattumalta juttelin muutamien kanssa.\nOli mielenkiintoista myös kuulla, kuinka Suomesta on ikävä perhettä ja ystäviä ja silloin tällöin kylmyyttäkin – mutta sen lisäksi muita juttuja eivät eilen tapaamani suomalaiset kaivanneet kotimaastaan.\nVirastotalon valot olivat hieno kunnianosoitus Suomelle, mutta kyllä muut kohteet ovat visuaalisesti näyttävämpiä.\nEhdin kiertää eilen vain osan Perthin jouluvaloista, joten niistä riittää iloa muillekin illoille vielä tämän viikon aikana.


Rahaviisaus - talous ja hyvinvointi tasapainossa\nKyllä, osallistun 5-viikon verkkovalmennukseen (49€) Ilmainen esikatselu\nTule mukaan verkkovalmennukseen jossa opit itsestäsi - ja taloudestasi\nTehtäväni on auttaa sinua työskentelemään kokemusten, tunteiden ja ajatusmallien kanssa, jotta taloudellinen hyvinvointi olisi ulottuvillasi. Viiden viikon jälkeen olet paremmin selvillä siitä, mihin arjen taloudellinen päätöksentekosi pohjautuu, millainen on se arvomaailma joka tekee sinut onnelliseksi, ja millainen taloudellinen tasapaino on juuri sinulle hyväksi. Olitpa sitten opiskelija, uraa aloitteleva, kokenut ammattilainen, eläkeläinen, perhevapaalla, töissä tai työtä etsimässä, nämä asiat ovat juuri sinulle tärkeitä. Koskaan ei ole liian myöhäistä ottaa omaa taloutta hallintaan, ja antaa itselle mahdollisuus nauttia sen hedelmistä.\nViiden viikon aikana saat seuraavat materiaalit käyttöösi:\nJokaisella viikolla saat katsottavaksi 4-6 lyhyttä videota (pituus 2-6 minuuttia), joissa kerrotaan ydinasiat teemasta\nSaat myös pitemmän videon jolla käyn läpi diaesityksen muodossa aiheeseen liittyvää tutkimusta, syventävää tietoa ja esimerkkejä\nKotitehtäväksi saat harjoituksen kuunneltavassa muodossa ja tekstimuodossa, voit tehdä niitä omaan tahtiisi\nJokaisella viikolla on myös lisämateriaalia, kuunneltavassa tai katseltavassa muodossa, sekä vinkkejä lisälukemiseen tai harjoituksiin.\nValmennuksen osallistuminen ei rajoitu vain verkkoympäristöön tai viikkoihin\nSaat kurssin aikana ja sen jälkeen niin kauan kuin haluat sähköpostiisi viikkokirjeen, jossa kerrotaan uusimmista tutkimuksista, kokemuksista ja ideoista aiheeseen liittyen.\nSaat kaikki materiaalit käyttöösi kuuden kuukauden ajaksi, ja voit palata niihin uudelleen pitemmällä aikavälillä.\nPilottikurssilaisille järjestetään mahdollisuus online ryhmävalmennukseen (90 min), jossa pääset kysymään mieltäsi askarruttavia asioita suoraan valmentajalta\nOlen tutkija (London School of Economics and Political Science ), tietokirjailija (Rahaviisaus, 2020), yrittäjä (Morrow oy) ja ammatiltani erikoispsykologi ja psykoterapeutti. Luennoin ja koulutan talouspsykologian teemoista ja teen vaikuttamistyötä asian tiimoilta mm. Lasten ja Nuorten säätiön Kestävä rahasuhde-hankkeen ohjausryhmässä ja Terve Oppiva Mieli tutkimusryhmässä (Folkhälsan).


Fetja ohjaajan sana | murmuu-teatteri\nSyksyn 2009 näytelmä Fedja-setä, kissa ja koira\nMINÄ VALITSEN MOLEMMAT!\nJoka päivä joutuu tilanteisiin, joissa joutuu valitsemaan.Otanko maitoa vai vettä, puenko sinisen vai punaisen paidan, leikinkö sinun vai tuon toisen kanssa?\nValitsemalla sulkee pois sen toisen vaihtoehdon. Useimmiten vielä toimii sen tutun kaavan mukaan. Minä juon aina ruuan kanssa maitoa ja piste.Mitä jos alkaisikin ajatella uudella tavalla ja valitsisi molemmat!\nJoisi ensin maitoa ja sitten vettä, pukisi sinisen paidan alle ja punaisen päälle ja leikkisi kaikkien kanssa! Maailma avautuisi ihan toisenlaiseksi, siitä tulisi paljon avarampi. Pois sulkemisen sijaan mahdollisuuksia olisi enemmän.\nMonessa perheessä kaikki saattaisivat voida paremmin, jos uskallettaisiin rikkoa sitä tuttua kaavaa. Vanhemmat kysyisivätkin lapsilta neuvoa ja lapset päättäisivät, mitä tänään syödään. Aikuiset katsoisivat aamulla lastenohjelmat ja lapset lukisivat sanomalehden - tai ehkä koko perhe voisi tehdä tuon kaiken yhdessä!\nSilloin voisi säästyä karkaavilta lapsilta. Ja vanhemmilta. Tässä tekijäryhmässä on monenikäisiä tekijöitä, ja olemme matkan varrella puhuneet siitä, miten tärkeä jokaisen paikka on. Ilman meitä kaikkia tämä juttu ei olisi tämän näköinen kuin se nyt valmiina on.\nMe olemme valinneet molemmat, ja toivottavasti se välittyy teille katsomoon saakka!\nAnnu Sankilampi, ohjaaja\nP.S. Hyvää lapsen oikeuksien juhlavuotta!\n23.2.2021Murmuu-teatteri ry vuosikokous 21.3.2021 klo 18Lue lisää »19.10.2020Koronaohjeistus päivitettyLue lisää »12.9.2020Tehdään yhdessä turvallinen teatterielämys!Lue lisää »\nKäyntejä kotisivuilla:430385 kpl


Mitä verkkotunnussijoittaminen on? – GoDaddy FI\nMitä verkkotunnussijoittaminen on?\nLue lisätietoja verkkotunnuksiin sijoittamisesta.\nTee yhteistyötä maailman suurimman verkkotunnusrekisterinpitäjän kanssa.\nOsta ja myy verkkotunnuksia ilman sitoumuksia.\nMitä verkkotunnussijoittaminen on? Se voi olla juuri sitä mitä haluat. Voit aloittaa verkkotunnusten hankkimisen juuri haluamallasi tavalla milloin tahansa. Se onkin yksi verkkotunnussijoittamisen parhaista puolista: voit sijoittaa juuri niin paljon tai niin vähän kuin haluat. Kuinka se aloitetaan? Vaihtoehtoja on paljon, mutta kaikki alkaa portfolion luomisesta verkkotunnushakumme avulla.\nKuinka arvokas verkkotunnus on?\nJos sinulla on käyttämättömiä verkkotunnuksia, ne voivat olla arvokkaita. Kuinka arvokkaita? Se riippuu useista tekijöistä, mutta asian saa selville vain verkkotunnuksen arviointipalvelumme avulla. Maksuton verkkotunnusten arviointipalvelumme antaa sinulle luotettavan arvion verkkotunnuksesi arvosta. Mitä hyötyä tästä on? Vaikka mitä. Ja se tarjoaa myös hyvän perustan aloittaa verkkotunnuksiin sijoittaminen.\nEntä jos haluamasi verkkotunnus varattu?\nMiten verkkotunnussijoittaminen toimii, jos et saa haluamaasi verkkotunnusta? Tässä auttavat verkkotunnuksien jälkitoimitukset. Jos haluamasi verkkotunnus on varattu, verkkotunnuksien jälkitoimitusten avulla pääset sen odotuslistalle. Jos verkkotunnus tulee saatavilla ja odotuslistalla ei ole ketään ennen sinua, saat verkkotunnuksen. Jos muutkin haluavat saman verkkotunnuksen, saat mahdollisuuden hankkia verkkotunnuksen huutokaupassa. Jos tämä ei onnistu, älä huoli. Verkkotunnuksien jälkitoimitusten krediittisi eivät vanhene, ennen kuin saat verkkotunnuksen palvelun avulla.\nHyödynnä verkkotunnuksia parhaalla mahdollisella tavalla.\nAlan parhaat tietävät, että huipulla pysymiseen vaaditaan oikeaa lähestymistapaa. Aina saatavilla olevien verkkotunnusten etsimisestä verkkotunnusten arvon arviointiin, tarjoamme tarvittavaa tekniikkaa kaikkien hallittujen 78 miljoonaa-verkkotunnusten tueksi.\nNeuvottele verkkotunnuksen ostamisesta budjettisi rajoissa.\nSiirrä verkkotunnus virallisesti uudelle omistajalle.\nSäästä aikaa ja siirrä jopa 500 verkkotunnusta kerralla.\nTarkista verkkotunnusten perustiedot, esimerkiksi saatavuus, omistajuus ja umpeutuminen.\nHanki asiantuntijan maksuton arvio verkkotunnuksesi arvosta.\nOsta ja myy verkkotunnuksia avoimilla markkinoilla.\nHyödynnä Internetin edullisia verkkotunnushintoja joka päivä.\nSeuraa automaattisesti satoja jälkitilauksena toimitettavia verkkotunnuksia, joita haluat.\nHae jopa 500 verkkotunnusta kerralla.\nMiten ammattilaiset ostavat ja myyvät verkkotunnuksia?\nKun ammattimainen verkkotunnussijoittaja etsii uusia mahdollisuuksia, hän kääntyy huutokauppojemme puoleen. Se tarjoaa oivan tavan myydä ja ostaa verkkotunnuksia jälkimarkkinoilla. Pienellä vuosimaksulla pääset mukaan tälle markkinapaikalle, jossa verkkotunnuksia myydään säännöllisesti tuhansien dollareiden hintaan. Huutokauppajäsenyyteemme sisältyvät myös tehokkaat huutokauppatyökalut. Näitä ovat esimerkiksi RSS-syötteet, monitarjoustyökalu ja päivittäiset helmet, joilla pääset osaksi päivän parasta tarjontaa.\nEtsi apua verkkotunnussijoittamiseen.\nJos ihmettelet edelleen, mitä verkkotunnussijoittaminen on, olet oikeassa paikassa. Meillä on jo Miltei 19 miljoonaa onnellista asiakasta ja hallinnassamme on yli 78 miljoonaa verkkotunnusta, joten osaamme auttaa sinua oikealla tavalla oikeaan aikaan.\nPäivitämme jatkuvasti haettavaa ohjejärjestelmäämme, joten tarvitsemasi vastaukset ovat aina sormiesi ulottuvilla.\nLue usein kysyttyjä kysymyksiä.\nOnko verkkotunnusten ostaminen ja myyminen vaikeaa?\nEi, se oli aikoinaan vaikeaa, mutta ei enää. Aseta verkkotunnuksesi myyntiin GoDaddy-huutokaupoissa. Ostajat ja myyjät kaikkialta maailmasta tekevät kauppoja säännöllisesti. Voit myydä ja ostaa uusia verkkotunnuksia helposti – ja pitää samalla hauskaa.


Navigation Path: Home›Euro›Oppimateriaalia› Euronäyttely\nEuronäyttely avattiin 27.4.2017 Irlannin keskuspankissa Dublinissa.\nVieraileminen Irlannin keskuspankissa\nVuonna 2008 luotuun kiertävään euronäyttelyyn on tutustunut jo noin 350 000 kävijää Euroopan eri kaupungeissa. Kävijät voivat tutustua euroseteleihin ja ‑kolikoihin lyhyiden videoiden ja kosketusnäyttösovellusten avulla. Näyttelyssä kerrotaan myös, miten euroseteleitä valmistetaan ja miten aidon setelin erottaa väärennöksestä.\nKuvia ©Markus Lutz\nFrankfurt am Main (Euroopan keskuspankin avoimien ovien päivä)\nFrankfurt am Main (Euroopan keskuspankki)\nNäyttely koostuu erillisistä osastoista, joten se on helppo rakentaa nopeasti hyvinkin erilaisiin tiloihin. Lattiatilaa tarvitaan noin 200 neliömetriä. Näyttelyssä on seuraavat kuusi osaa:\nSeteleistä kertova osasto on kaksiosainen. Ensin kerrotaan eurosetelien historiasta, suunnittelusta ja ominaisuuksista sekä siitä, miten EKP ja euroalueen kansalliset keskuspankit pyrkivät aina pysyttelemään vähintään askelen edellä väärentäjiä. Toisessa osassa esitellään eurosetelien valmistusta. Siinä kerrotaan, miten tuotantoprosessi on järjestetty ja mitä seteleille tapahtuu, kun ne eivät enää kelpaa käyttöön.\nKolikko-osastolla selviää, miksi eurokolikoiden kansallisen puolen kuvat ovat keskenään erilaisia. Kävijät pääsevät tutustumaan eurokolikoiden yhteisen ja kansallisen puolen kuva-aiheisiin ja niiden valintaan.\nTurvatekijäosasto tutustuttaa kävijät TUNNUSTELE–KATSO–KALLISTELE-menetelmään, jolla setelien aitouden tarkastaminen käy helposti. Osastolla esitellään eurosetelien turvatekijät – myös aivan uusimmat. Kävijät pääsevät myös vertailemaan aitoja ja väärennettyjä seteleitä keskenään. Joitakin esillä olevia seteleitä pääsee jopa kallistelemaan, jotta turvatekijöiden erikoisominaisuudet tulevat esiin.\nOsastolla matkataan tuhansia vuosia ajassa taaksepäin halki rahan kiehtovan historian. Rahan olemusta käsitellään hyvin tarkasti, ja samalla esitellään sen eri muotoja vuosien varrelta: vaihtokauppaa, erilaisia rahana käytettyjä esineitä, kolikoita, paperirahaa ja nykypäivän sähköistä rahaa.\nToisella eurosetelisarjalla eli Europa-sarjalla on oma osastonsa. Sarjan nimihahmona on kreikkalaisesta mytologiasta tuttu Europa-neito, josta Euroopan maanosa on saanut nimensä. Nimihahmon valinnasta ja tarinasta kertova video on kuvattu Pariisin Louvre-museossa.\nLastenosaston kosketusnäytöillä voi pelata euroaiheisia pelejä. Missä turvatekijät? ‑pelistä saa kunniakirjankin. Lisäksi lastenosastolla voi lukea tarinan, jossa peleistä tutut Anna ja Aleksi auttavat poliisia ottamaan kiinni rahanväärentäjiä.\nLisätietoa saa osoitteesta EBCCProject@ecb.europa.eu.


Erja Yläjärvi | Mediapäivä\nIltalehden vastaava päätoimittaja Erja Yläjärvi pohtii, miten perinteinen media säilyttää uskonsa digitaaliseen tulevaisuuteen aikana, jolloin valeuutiset, vihapuhe ja mediatalojen taloudelliset muutokset ovat tuoneet pilviä uutisjournalismin ylle.\nMiten tehdä kiinnostavaa ja laadukasta sisältöä, jonka suomalaiset myös löytävät kaiken muun digitaalisen tarjonnan joukosta? Miten toimitukset pitävät kiinni journalistisista arvoista ja lukijoiden luottamuksesta, mitä se vaatii johtamiselta?\nYläjärvi uskoo teknologisen muutoksen olevan medialle lähtökohtaisesti aina mahdollisuus, vaikka siihen liittyisi vaikeitakin sivujuonteita. Hän puhuu optimistisen mediajohtamisen puolesta.\nYläjärvi on tehnyt itse uutistyötä 20 vuotta, josta noin puolet itse uutistoimittajana ja puolet esimiestehtävissä. Ennen työtään Iltalehdessä hän on työskennellyt mm. Helsingin Sanomien toimituspäällikkönä ja STT:n EU-kirjeenvaihtajana.


Venäjällä eletään omilla säännöillä - Paikkakunnat - Suomi24 Keskustelut\nVenäjällä eletään omilla säännöillä\nOltiin Natossa tai ei.\nÖyhöttää ei kannatta. Normaalia elämää kuin aina ennenkin.\nHyvin kaikki menee. Putin voi käydä Helsingissä ja Sauli Venäjällä. Aika hoitaa haavat.\nPidetään yhteiset gaalat kun aika on.\nToiveissa on halpa bensa joskus\nLustin pito Pietarissa


HYY tukee henkilökunnan adressia: Vartiointiyhtiö G4S ulos yliopistolta | HYY\nHelsingin yliopisto on valitsemassa uutta toimittajaa turvallisuuspalveluilleen. Tällä hetkellä palveluita tarjoaa ylikansallinen vartiointiyhtiö G4S, joka on syyllistynyt vakaviin ihmisoikeusrikkomuksiin Israelin sotilasmiehityksen alla olevalla Länsirannalla.\nLoppuvuodesta 2013 HYY:n edustajisto päätti selvittää ja lopettaa kaikki taloudelliset yhteytensä\nLänsirannan laittomiin siirtokuntiin. Toukokuussa 2014 Yliopiston henkilökunta julkaisi adressin\njossa pyydetään yliopiston hallintoa luopumaan yhteistyöstä G4S:n kanssa. Adressin allekirjoitti mm. Helsingin yliopiston tieteentekijät ry.\nG4S toimittaa muun muassa laitteistoja ja palveluita:\n1) Israelin vankilajärjestelmälle miehitetyllä Länsirannalla. Israelin vankilajärjestelmän piirissä tapahtuu muun muassa kidutusta, pitkäaikaisia vangitsemisia ilman oikeudenkäyntiä sekä alaikäisten ja lasten vangitsemisia.1\n2) Israelin siirtokunnille miehitetyllä Länsirannallla. Siirtokunnat ovat laittomia kansainvälisen oikeuden silmissä.2\nEuroopassa muunmuassa Oslon yliopisto, Bergenin yliopisto, King's College London sekä Southamptonin yliopisto ovat jättäneet solmimatta sopimuksia G4S:n kanssa. Kansainvälisistä uutisista viimeisimpänä Bill ja Melinda Gatesin säätiö (40,2 mrd dollarin portfolio) sekä Yhdysvaltojen Yhdistynyt Metodistikirkko (yli 20 mrd dollarin portfolio) ovat päättäneet vetää kaikki investointinsa pois G4S:stä.\nHelsingin yliopiston strategian mukaan yliopisto toimii aktiivisesti ihmiskunnan hyvinvoinnin ja oikeudenmukaisen yhteiskunnan puolesta ja kantaa vastuunsa yhteiskunnallisena vaikuttajana.\nDeadline halukkaiden turvallisuuspalvelutarjoajien ilmoittautumiseen valintamenettelyä varten oli 12.1.\nNyt kun uuden vartiointiyrityksen valintaprosessi on käynnissä, HYY yhtyy henkilökunnan kehotukseen: Pyydämme, että Helsingin yliopisto ei solmi G4S:n kanssa uutta sopimusta lokakuussa loppuneen sopimuksen tilalle ja lopettaa kaikkien palveluiden ostamisen G4S:ltä.


Sinkkisanko: Pellavakannet ja muistitikkupussukka\nMarina 21. heinäkuuta 2010 klo 18.43\nOlipa hurmaava idea, taidan kokeilla onnistunko soittamaan ompelukoneen kera samaa säveltä- kangasta löytyisi :)\nTuo kalenterisikin on vallan hurmaava, mistä omasi ostit?\nAnonyymi 21. heinäkuuta 2010 klo 20.24\nVoih, minäkin haluaisin kokeilla tuollaista. Herkkää. Yritän toteuttaa myös kauniin vintage-kännykkäpussin. Saaspi katsoa kuinka käy. Onnistuuko vai tuleeko Barbie-vauvan makuupussi ;)\nHanni 21. heinäkuuta 2010 klo 21.41\nTosi kiva tuunaus! Ihana idea. Oikein hyvää reissua. Viuh vaan =D\nAnu 21. heinäkuuta 2010 klo 21.50\nHelppo, nopea ja ihan ilahduttava. Noita voisi surauttaa monen laisia ja vaihtaa fiiliksen mukaan.\nSen kiireisen äidin päivyrin tilasin www.bookdepository.co.uk -osoitteesta ja siellä oli postitus täysin ilmainen!\nSellainen vintageihanuus kännylle olisikin upea. Ja jos ei tule ihan sellaista kun on meinannut, niin eipä tullut mun tyynystäkään ja sitten syntyikin ihan hauska kalenterinkansi :)\nKiitos toivotuksesta. Ruotsin reissulle lähdetään huomenissa ja arvaa mitä teen täällä (paitsi nyt kun roikun koneella taukoa pitämässä)? Siivoan. Jep, jep. Siistiin kotiin on sitten kiva palata, vaikka järjevämpää olisi nyt vaan kyllä mennä iltapalalle ja nukkumaan :)\nAnu 21. heinäkuuta 2010 klo 21.51\nRistiin mentiin, että hujahti :)\nViuh vaan ja viuh myös takaisin.\nSini 21. heinäkuuta 2010 klo 21.52\nNäyttää niin helpolta ja huolettomalta tuollaisen valmistus! Ja lopputulos niin tyylikkäältä ja sinunlaiselta. Mukavia organisointihetkiä ja reissuja!\nTänään poikkesin Helsingissä ja kävin hipelöimässä kankaita. Palanen pellavaa lähti mukaan. Jospa siitä syntyisi syksyksi jotain... En vielä lupaa mitään :)\nSusanna 21. heinäkuuta 2010 klo 22.22\nKivoja piristyksiä ja motivaattoreita työn alkuun nuo tuollaiset kaunistukset. Kivoja reissuja teille!\nMarie Elisabeth's rum 21. heinäkuuta 2010 klo 22.26\nKiva ja näppärä tapa tunnistaa omansa muiden tavaroiden joukosta :) Työ tosiaan lähestyy mutta onneksi ennen sitä monta pientä asiaa mitä ihmetellä ja kummastella. Oikein ihania ja antoisia reissuja koko perheelle <3\nRouva M 21. heinäkuuta 2010 klo 23.01\nVoi ihania juttuja taas! Nyt kelpaa palata töihin ainakin noiden oheismateriaalien osalta :)\nMinäki haluan tollasen kirjan listoilleni, ihan mahtava! Onkohan noissa olemassa versiota ei-äideillekin..\nIhanaa ja turvallista reissua teille! Tai siis reissuja :)\nMulla esseet jo voiton puolella ja saan viikonloppuna keksejä ;)\nElsa 21. heinäkuuta 2010 klo 23.35\nKiva idea! Pitäisikö kokeilla, no, jos ilmat viilenee... :)\nHelena 22. heinäkuuta 2010 klo 7.32\nIhana idea! Tuollainen kalenteri olisi kiva antaa jollekkin vaikka joululahjaksi.\ntiina 22. heinäkuuta 2010 klo 8.44\nKauniit kannet, tosi somat. :)\nsariw 22. heinäkuuta 2010 klo 10.21\nVautsi, miten ihanat ideat !!! Olen etsinyt muistitikuilleni sopivankokoista pussukkaa jo pitkään. Päähäni ei ole pälkähtänytkään, että sen voisi tehdä itse ; )\nJa sain hienon idean tuunata kalenteriani omannäköiseksi !\nKiitos ideoista : )\nOikein mukavia reissuja !\nTeija 22. heinäkuuta 2010 klo 10.31\nOlen täällä ahmien nauttinut kaikki viimeiset lukemattomat postauksesi, ah! Ihanaa kesää olette viettäneet! Kauniit kirjan kannet ja tuo kirja -se olisi ihana hankkia omaankin hyllyyn. Minäkin jokunen viikko sitten piipahdin Fiskarsissa, ja olen lähes varma, että hipelöin tuota samaa hattua! Ihana paikka kaiken kaikkiaan. Ja vielä tuo unohtumaton kohtaaminen Lauran kanssa -ihanaa! :) (No huh, jopas kaikki nyt onkin mielestäni ihanaa :)\nLaura 22. heinäkuuta 2010 klo 10.33\nhei ystäväiseni! :) ihana, oletpa ollut ihanan aikaansaava... tosi kaunis ja ihana idea!\ntoi kirjakin kuulostaa niin kivalta.. oikein life savior.. ;)\nhauskoja matkoja teille, ihanaa kun on vielä kesää jäljellä... terkkuja myös miesväelle!\nps. sun noanoan löytö, ihana ihana! oi noanoa... :)\nAnonyymi 22. heinäkuuta 2010 klo 15.53\nUusi tuleva vakkarilukijasi katselee ihastuneena, kovin ovat kauniita! <3 Mistä olet hankkinut tuollaisia ihania etikettejä?\nMiia 22. heinäkuuta 2010 klo 22.40\nLöysin blogiisi. Ihanalta vaikuttaa, jään seuraamaan:)\nLENNU 23. heinäkuuta 2010 klo 7.49\nKiva ja nätti idea. Kangas on tekstin kera tosi hyvännäköinen.\ntinttarus 23. heinäkuuta 2010 klo 9.36\nSuloinen kalenterinpäällys ja totta, ihan Anun oloinen! Arjen alkaessa on nautinnollista muistella heinäkuisia hetkiä työn lomassa. KAlenterinkansien siivittämänä:)\nViuh ja vauh. Viiletetty ollaan mekin. Pieniä retkiä. Viikonloppu meni Sanan äärellä. NAutin niin suunnattomasti. Pääsimme uimaankin ihanaan järveen, jonka vesi suorastaan hyväili. Nyt taasen pienemmin retkin tästä eteenpäin.\nTurvallisia askeleita teille!\nHelmi 23. heinäkuuta 2010 klo 10.37\nAnu, TAAS aivan mielettömän hieno idea ja niin tolkuttoman tyylikkäästi toteutettu! Kyllä minä mielelläni taas lainaisin tätäkin ideaasi!\nOlen ns. kalenteri-ihminen. MInulle ei oikein riitä iPhonen kalenteri, vaan kyllä minun täytyy saada oikein kynällä kirjoittaa muistiinpanot ja menomerkinnät. Sitäpaitsi näkömuistini pelaa silloin paremmin. Kaupan kalenterit vain ovat niin tajuttoman tylsiä. Kansi-ideallasi niistä ainakin saisi edes vähän "kantajansa näköisen". Ja toimiihan tuo mihin tahansa kirjaan!\nListaihmisiä ole myös, joten arvaa vaan, alkoiko tuo kiireisen äidin päivyrikin kiinnostaa. No, tietty....\nAda och Emil 23. heinäkuuta 2010 klo 18.24\nSiis aivan ihania ompeluksia :) Voisimpa minäkin ehkä kokeilla...\nOikein mukavia lomailu-hetkiä :)\nSari 24. heinäkuuta 2010 klo 12.48\nIhanat kannet! Teksti sopii siihen kyl hyvin!\nPiupau 24. heinäkuuta 2010 klo 22.21\nKauniit kannet olet ommellut, pellavan rouheus valloittaa. Tuota kuvansiirto hommaa haluaisin kokeilla vielä joskus.\nKirja kuulostaa oikein houkuttelevalta.\nKirsikka 25. heinäkuuta 2010 klo 22.22\nOi kun on kauniit kannet! Kun saisi joskus omankin kalenterin fiksattua vähän nätimmäksi...\nUuden Kuun Emilia 26. heinäkuuta 2010 klo 11.11\nOlen myös tuota kirjaa ajatellut, vaikka tuskin saisin mitään noin kaunista aikaan. Uudelle kännykälle pitäisi nyt tehdä pikaisesti pussi, ennen kuin on liian myöhäistä :)\nIhanaa viikkoa sinne, Anu!\nAnu 26. heinäkuuta 2010 klo 18.09\nKiitos teille kaikille. Kyllä ilahdutti, kun täällä oli näin paljon terkkuja.\nMeidän reissut meni mukavasti ja\ntänään ollaan palailtu jo arkisempaan menoon, kun mies aloitti työt. Lisäksi olin sairaalassa taas vähän "käsiteltävänä" kera jalkojeni, joten nyt on melkoisen huterat fiilikset....huh, huh.\nSiispä tällä kertaa kaikille yhteisesti KIITOS!! Nyt palaan lepäämään.\nps. Tervetuloa oikein kovasti uusille lukijoille.\nJa noita etikettejä olen ostanut Lankabaarista. Se on lankaliike Turussa. Niitä oli kolmea sorttia ja ihan ihastuin. Ne silitetään kiinni.\nJonna 27. heinäkuuta 2010 klo 0.02\nTodella kiva idea! Hieno lopputulos :)\nfru skrot 27. heinäkuuta 2010 klo 13.00\nTulipas kätevästi kaunis sisustusesine kotiin! Ja juuri sellainen, johon heti kiinnittää huomiota "mikäs toi ihanuus on?" :)\nTIEN 28. heinäkuuta 2010 klo 13.01\nKivan näköinen rautalankakori. Näyttääpä siistiltä nuo tekemäsi kirjankannet. Itse olen tehnyt joskus kansionkannet, mutta täytyy myöntää, että ei niistä tullut noin siistejä. Tuollaisen muistitikkupussukan voisikin tehdä!\nNe pitkät hameet (2) mitkä ostin Ellokselta, kun hamettasi ihailin, ovat olleet kyllä niin ihania nyt helteillä.\nSeija 28. heinäkuuta 2010 klo 20.02\nKauniit kannet. Pellava on aina ihanaa! Viilettäminen viilentää :)\nAnonyymi 10. elokuuta 2010 klo 17.33\nKiitos vinkeistä. Ja meninpä heti tuohon nettikauppaan... *huoks*\nIloisia loppukesän hetkiä.


Arvostelussa StarCraft 2: Heart of the Swarm - StarCraft 2 - Artikkelit - Gaming.fi\nStarCraft 2 / 03.04.2013 13:54 / Kirjoittanut Jasonii\nPitkään odotettu StarCraft 2: Heart of the Swarm saapui kauppojen hyllyille maaliskuussa. Kyseessä on siis StarCraft 2 -trilogian toinen osa, joka jatkaa siitä mihin StarCraft 2: Wings of Liberty jäi. Koska kyseessä on lisäosa, tarvitsee se emäpelin toimiakseen. Wings of Liberty onnistui hyvin tavoitteissaan päivittää alkuperäinen StarCraft-kokemus uudelle vuosituhannelle, joten onkin mielenkiintoista nähdä, että onnistuuko Blizzard kunnianhimoisessa tavoitteessaan pitäessään peliä tuoreena ja mielenkiintoisena kahden lisäosan verran. Ensimmäinen virstanpylväs on julki nyt, joten siirtykäämme sen arviointiin.\nKuten aikaisemmin jo mainittiin, Heart of the Swarm jatkaa juurikin siitä mihin Wings of Liberty jäi ja tämä pätee varsinkin yksinpelin kampanjaan. Blizzardin tuttuun tyyliin tarinankerronta on messevää ja varsinkin tehtävien välissä tarinaa eteenpäin vievät välivideot ovat aivan uskomattomia luomuksia, jotka tarjoavat huikeita ja erityisesti hyvännäköisiä elämyksiä koko kampanjan ajan. Peliin on tuotu paljon erilaisia hahmoja, joiden tarinoita kuunnellessa voi syventyä tarinaan tarkemminkin.\nPeli sisältää useita eri vaikeustasoja, joista ainakin suurimmalle osalle pelaajista löytyy sopiva. Suurin osa vaikeustasoista on kuitenkin hieman helppoja, jos aikaisempaa pelikokemusta StarCraftin puolelta löytyy. Näin ollen edes hieman StarCraft-kokemusta omaavan pelaajan kannattaa suoraan aloittaa hardilta tai jopa brutalilta vaikeustasolta. Peliä on kritisoitu joissain piireissä jopa liian helpoksi, mutta varmasti ainakin suurimmalla osalla pelaajista tulee olemaan hankalia kohtia varsinkin vaikeimmalla, brutal, vaikeusasteella.\nItse kampanja koostuu useista missioneista, jossa suoritetaan erilaisia tehtäviä, jotta Zergin vallankaappaus etenisi. Tehtävät ovat monipuolisia ja parhaimmillaan ne tarjoavat aivan uudenlaisia kokemuksia pelin saralta. Tuttuja tehtäviä ovat mm. saatto-, tuhoamis- ja puolustustehtävät, kun taas uutta ideaa toteuttavat valloitus- ja taistelutehtävät. Oikeastaan ainoa mihin kampanjan aikana kerkeää kyllästymään, ovat puolustustehtävät, kun suuressa osassa tehtäviä omaa tukikohtaa joutuu puolustamaan vihollisen hyökkäysvoimia vastaan niin kauan kuin määräaika on ummessa.\nTarinan edetessä pelaaja saa käyttöönsä uusia yksiköitä ja joukkojaan voi kehittää mieleiseensä rooliin erinäisillä evoluutioilla. Evoluutiot tuovat pelin kulkuun hieman vaihtoehtoja ja vaihtoehtoisia strategioita, joiden avulla tehtäviä voi suorittaa omalla tyylillään. Joukkojen lisäksi Heart of the Swarmissa pääsee pelaamaan Kerriganilla, joka on kyseisen lisäosan päähenkilö. Kerrigania voi kehittää tavallisia joukkoja enemmän, kunhan suorittaa myös bonustehtävät. Bonustehtävät tuovat peliin mukavasti lisää uudelleenpelattavuutta achievementtien lisäksi. Achievementteja saavuttaakseen tehtäviin palaa useammankin kerran.\nKuten Blizzardin peleissä on tapana, tekninen toteutus on lähes moitteetonta, mikä on piristävää bugien valtaamalla aikakaudella. Itse pelistä ei ongelmia löydy harvinaisia ja laitteistokohtaisia ongelmia lukuun ottamatta. Säätövalikoimaa löytyy runsaasti, jolloin pelistä saa juuri omalle laitteistolleen sopivan. Pelin latausnopeuksissa olisi kuitenkin parannettavaa, kun osa tehtävistä lataa yllättävänkin kauan. Laitteiston suhteen HotS ei ole nirso, vaan peli pyörii vanhemmillakin laitteilla. Täysillä asetuksilla peli tosin imee mehut mistä tahansa tehomyllystä. Optimoinnille olisi ehkä voinut antaa hieman lisää aikaa latausnopeuksien ja ultra-asetusten suhteen.\nUltra-asetuksista huolimatta peli ei onnistu vakuuttamaan graafisesti. Grafiikkakysymys on tietysti vaikea, kun yritetään luoda samalla nopeatempoista strategiapeliä, jossa tapahtuu useassa paikassa samaan aikaan. Pelin grafiikat ovat yksinkertaisia mutta suhteellisen kauniita. Parannusta Wings of Libertyyn nähden tuovat useat uudet animaatiot, jotka lisäävät peliin elävyyttä.\nBattle.net 2.0:sta oli paljon puhetta ja se sai kritiikkiä Wings of Libertyn julkaisun yhteydessä. Valikot näyttivät tylsiltä, eivätkä ominaisuudet vastanneet pelaajien toiveita. Tähän asiaan on selvästikin herätty ja ominaisuuksia on lisätty pikkuhiljaa. Heart of the Swarmin kohdalla valikkojen ulkonäkö on jo kohdallaan, sekä kaivatut ominaisuudet ovat paikoillaan. Yksi parhaista uudistuksista on ehdottomasti replay-tiedostojen katsominen kaverin kanssa, jolloin esimerkiksi opettaminen helpottuu huomattavasti. Peli tarjoaa myös hienon ominaisuuden, jossa replayn katselusta voi jatkaa pelaamista siitä kohdasta mistä haluaa. Näin ollen omia tai suosikkipelaajiensa replaytä pystyy pelaamaan itse ja kokeilemaan, kuinka olisi tapahtunut jos päätös jollain hetkellä olisi ollut erilainen. Valitettavasti propelaajien tai turnauksien replay-tiedostoja ei ole vieläkään saataville itse pelin kautta, vaan ne joutuu hankkimaan ulkopuolisista lähteistä.\nMoninpelin osalta paljoa ei ole muuttunut, vaan peliin on vain tuotu lisää yksiköitä, jotka tietysti takaavat oman lisämausteensa. Uudet yksiköt korjaavat jokaisella rodulla Wings of Libertyssä havaittuja ongelmia, joten pelistä tulee selvästi monimuotoisempi. Tämä on huomattu uusilla innovaatioilla jo heti Heart of the Swarmin ensimmäisissä turnauksissa. Uusista yksiköistä löytyy kattavasti tietoa Heart of the Swarm -ennakosta ja Liquidipedian sivuilta: Protoss, Terran, Zerg.\nUudet yksiköt herättävät pelin uuteen eloon ja tuovat kaivattua muutosta myös katsojan kuvakulmasta. Varsinkin eSportsin kannalta uusien yksikköjen tuoma raikas tuulahdus selvästi pidentää elinikää ja parantaa StarCrarft 2:n katsottavuutta, kun peli tarjoaa aivan uudenlaisia tilanteita ihmeteltäväksi.\nUudet ominaisuudet ulottuvat myös moninpelin puolelle, kun pelin alussa työläiset kirmaavat automaattisesti mineraalien kimppuun. Tämä auttaa varsinkin pelaajia, jotka ovat kärsineet latausruudun jälkeisestä lagipiikistä ja tasoittaa näin pelin alkamisessa tapahtuvaa eroa koneiden välillä. Toinen lisätty ominaisuus kertoo työläisten määrän tukikohtaa kohden, jolloin pelaajan ei tarvitse manuaalisesti laskea työläisten määrää, saavuttaakseen maksimaalisen hyödyn ja tehokkuuden tukikohtaansa kohden. Nämä molemmat muutokset helpottavat peliä hieman, mutta muutos on kuitenkin positiivinen, sillä pelin vaikeusaste rakentuu muista asioista kuin näistä muutamasta perustoimenpiteestä, jotka nyt siis hoituvat automaattisesti. Oman lisänsä tuovat myös tuhottavat kivet, jotka tuhouduttuaan estävät etenemisreittejä niiden avaamisen sijaan.\n"Ladder anxietyä" korjaamaan Blizzard on tuonut unranked-pelimuodon, jolloin uusia buildeja ja vaikkapa toista racea voi kokeilla pelkäämättä rankkinsa tippuvan. Tämä auttaa myös pelaajia lämmittelemään ennen totisempia pelejä rankedin puolella. Itse ominaisuus on hyvin simppeli, mutta se auttaa nykypelaajaa huomattavasti pelin aloittamisessa, kun itse rankista ei tarvitse huolehtia heti alkuunsa.\nRankin lisäksi pelissä tienataan nykyään myös kokemuspisteitä ja leveleitä, joita saavuttamalla pelaaja palkitaan mm. uusilla protraiteilla. Tämä kannustaa pelaajaa kehittämään itseään, kun saavutettavana on enemmänkin kuin vain mahdollisesti paikallaan junnaava rank. Ehdottomasti hyvä uusi ominaisuus peliin, vaikka kaikki siitä eivät niin välitäkään.\nPeliä arvostellessa ei voi unohtaa pelinsisäistä Arcadea, joka tarjoaa useita pelaajien tekemiä pelejä ja modeja. Osa näistä projekteista on huomattavan suuria ja jopa kokonaisen pelin kokoisia paketteja. Mukana on mm. Diablo II:n remake-versio StarCraft 2 -moottorilla, mutta sen lisäksi tarjolla on aivan kaikkea maan ja taivaan välillä. Luotujen projektien määrä on aivan huikea ja niitä pelatessa aikaa tuhlaantuu useampikin tovi. Valitettavasti pitkään huhuttua Blizzard DotA Allstarsia ei ole vielä valikoimissa, mutta luultavimminkin se saapuu sinne ennenpitkää.\nStarCraft 2: Heart of the Swarm on pitkään odotettu ja hyvin tuotettu lisäosa, joka tarjoaa peliin raikkaan tuulahduksen ja pidentää sen elinikää huomattavasti, hyödyttäen myös StarCraft 2:n huikeaa eSports-menestystä. Muutamat pikkuongelmat jäävät täysin taka-alalle, kun peli tarjoaa mittavasti uutta koettavaa ja pelattavaa. Lisäosa onkin varmasti hintansa arvoinen StarCraft 2 -faneille ja näyttää siltä, että se on myös hyvä siirto Blizzardilta pelin todella pitkäksi suunnitellun eliniän ylläpitämiseksi. Uusista tuulista innostuneena onkin hyvä idea kaivaa StarCraft 2 taas hyllyn perukoilta, jos se on sinne jo joutunut.\n+ Laadukas toteutus - Satunnaiset tekniset ongelmat\n+ Uudet yksiköt - Pitkät latausajat\n+ Lisää pelattavaa\n+ Uudet ominaisuudet\nTän uuden ulkoasun mukana tuli tosin todella huono muutos. Käyttöliittymä muuttui todella huonoksi.\nSiis ennen se oli niinkuin nettisivusto tyylisesti. Pystyit menemään syvällä linkkien avulla ja palaamaan alkuun painamalla ylhäällä olevaa multiplayer, arcade nappia tai profiilin kuvaa painamalla. Tietysti oli myös niitä välivaihe nappuloita profiilissa.\ntästä->tänne->tästätonne->tulen tänne. Täältä pääsen suoraan alkuun "tästä" kohdaan painamalla yhtä nappia tai jonnekkin välille (mahdollisesti)\nKun taas uudessa käyttöliittymässä puuttuu kokonaan multiplayer, arcade sun muut joilla voisi mennä alkuun. Nyt on vain nuoli jolla voi mennä yhden liikkeen taaksepäin (näette noissa kuvissa), excuse me? Kuten Teamliquidissa joku kirjoitti romaanin tästä jo että UI muuttui konsolimuotoon.\nVoisi olla jopa siedettävä jos olisi mahdollisuus laittaa hiireen TAKAISIN nappitoiminto.\nMuuten ihan hyvä lisäri. Brutalilla vetäsin ite campaingin läpi ja pari kertaa jouduin yrittään uudelleen.\nViestiä on muokattu: 03.04.2013 19:33\nSnakeQ opettele käyttää f1f2f3f4f5 nappeja nii elämäs helpottuu iha saatanasti


Sillä aikaa, kun me matkustettiin Pariisissa, kävi puulattioiden ammattilainen hiomassa uuden kodin vanhan lautalattian maalauskuntoon. Olen erittäin onnellinen siitä, ettei alettu tekemään sitä itse. En ole varma millainen siitä olisi saatu amatöörivälinein ja -taidoin, jokatapauksessa nyt lopputulos on aivan mykistävän kaunis. Niinkuin kovasti uhosin, halusin remonttia aloitellessa lattiasta ehdottomasti valkoisen. Niin ajattelin vielä tämän viikon torstaipäivänä - ennen, kun kävin illan hämärässä, raksalampun valossa, katsomassa hionnan tuloksen. Ei tuota pintaa raaski peittää. Väritön lakka tai muu vastaava riittää täydelliseen lopputulokseen.\nHuomaatteko - olen ennenkin sanonut, että Jannella on erittäin hyvä taito nähdä keskeneräisessä valmista. Niin taisi käydä tämän lattiankin kanssa. Minä syön sanani, myönnän olleeni väärässä ja muutan mielipidettäni. Meille ei tule valkoista lattiaa.\nLattian lisäksi ihastelin paljaita ovia. Rikotut listat ja rumat levytykset on nyt poistettu kaikista kokonaan. Janne on ollut ahkerana. Nämä nostetaan nyt saranoiltaan ja viedään Tyynelään fiksattaviksi. Jotenkin on alkanut kiinnostaa tuo alkuperäinen värikin, vaikka ensin ajattelin harmaata. Remontin edetessä saa taas kiitellä itseään siitä, ettei ole tullut lyötyä lukkoon ensimmäisiä ajatuksia. Mennään asunnon ehdoilla ja tutkitaan tulosta ennen lopullisia ratkaisuja. Opin taas, että ei koskaan ole ei koskaan.\nMuistatko miltä näytti ennen? Kurkkaa tekstit tunnisteella "remontti"\nHuomasitteko muuten millaiseksi jätimme keittiön katon? Sieltäpä ei revittykään levyjä pois. Keittiö oli levytetty pienemmillä, neliskanttisilla levyillä, eikä sitä oltu alas laskettu. Ne on jotenkin niin omituinen ratkaisu, että se jopa näyttää hyvälle. Se sai ainostaan uuden maalin pintaansa.\nLaura [ Sateenkaaria ja serpentiiniä ] 28 maaliskuuta\nNiina 28. maaliskuuta 2015 klo 21.00\nIhanalta näyttää ja tykkään etenkin tuosta hiljalleen etenemisestä ja asunnon äänen kuuntelemisesta. Sitä samaa kun osaisi tehdä muillakin elämän osa-alueilla!\nLaura [ Sateenkaaria ja serpentiiniä ] 31. maaliskuuta 2015 klo 21.05\nKiitos ja niinpä ! Se taitaa olla ihan toimiva konsepti etenemiselle yleensä.\nTuija / form follows function 28. maaliskuuta 2015 klo 21.47\nOho, löytyipä kiva blogi. Meidän ovet on muuten melko samanlaisia, eikä ainakaan vielä entisöidä niitä :)\nLaura [ Sateenkaaria ja serpentiiniä ] 31. maaliskuuta 2015 klo 21.27\nEi oo totta :D Tietkö mä kävin sun blogissa tänään ekaa kertaa, kun Terhi mun edellisessä remppapostauksessa suositteli sun kirjoittamaa mikrosementtijuttua. Voin sanoa ihan samaa - löytyipä kiva blogi :)\nUpeat on teidän ovet - ne näyttävät erittäin hyvälle noin. Me halutaan kitata meidän ovissa olevat miljuuuuunat naulanreijät ja uusia niiden raastetut / rikotut listat, joten tullaan kyllä maalaamaan ne. Todennököisesti sävyllä mikä on aika lähellä alkuperäistä. Saas nähä:)\nSanna 28. maaliskuuta 2015 klo 21.47\nIhanaihanaihana! Tässähän rakennusrestauroijan silmäkulma aivan kostuu, jatkakaa vain samaan malliin :-)\nLaura [ Sateenkaaria ja serpentiiniä ] 31. maaliskuuta 2015 klo 21.28\nIhana kuulla Lyde - kiitos ♥\nPiia 28. maaliskuuta 2015 klo 23.23\nOumai. Niin ihana lattia! <3 ja nuo ovet. Lääh! :D\nLaura [ Sateenkaaria ja serpentiiniä ] 31. maaliskuuta 2015 klo 21.29\nEikö - mä oon joka päivä noista niin iloinen ja onnellinen. Hyvä tulee ♥\nPikku Akka 29. maaliskuuta 2015 klo 0.45\nIhana lattia! Meilläkin menee keittiöstä ja käytäväaulasta tuollainen ihana vanha lautalattia. Kun me muutimme tähän se oli pahasti tummunut ja niin huonossa kunnossa, että isoja tikkuja jäi sukkiin kiinni. Mekin hiotutimme ja lakkaututimme sen ammattimiehellä. Tuli niin upea ja valoisa lattia. Tykkään, kun puun kuviot näkyvät värittömän lakan alta. Meidän lautalattia on melko harva, mutta olen ajatellut, että ei se haittaa. Meneepähän pullanmuruset lattian rakoihin eivätkä sitten pyöri sukan alla. Ja tiedätkö, meillä on keittiössä vielä sellainen vanha komeron peiliovi. Se on vanhan harmaa. Se on just oikea väri tuollaisille oville.\nPikku Akka 29. maaliskuuta 2015 klo 0.46\nPaitsi tuokin väri sopii ovelle oikein mainiosti. Saapa nähdä, kumpaan päädytte. :)\nLaura [ Sateenkaaria ja serpentiiniä ] 31. maaliskuuta 2015 klo 21.37\nHihiiiiii:) Mäkin suunnittelin, että iltakorpun muruset on hyvä huitaista sinne lattianrakoihin. Tosin meillä niitä suurimpia välejä kitattiin ja siis varmaan jotain jää myös pyörimään sukan alle;)\nHarmaa on hyvä! Erittäin hyvä. Janne ei oo siitä ihan niin innostunut, joten me pähkitään vielä. Lopputulos selviää myöhemmin;)\nJohannaL 29. maaliskuuta 2015 klo 8.23\nNäyttää kyllä ihan sika hyvältä ♥\nKiitos Johanna ♥ Mä oon niin onnessani tuosta pikkukodista. Sinne muutto ei jännitä lainkaan. Päinvastoin - innostuneena odottelen.\nMaru 29. maaliskuuta 2015 klo 8.50\nLaura [ Sateenkaaria ja serpentiiniä ] 31. maaliskuuta 2015 klo 21.45\nUnknown 29. maaliskuuta 2015 klo 11.04\nAivan ihana lattia! Kunpa meilläkin paljastuisi tuollainen, mutta voihan parketti. Hyvä, ettette peitä tuota kaunista sävyä. <3\nLaura [ Sateenkaaria ja serpentiiniä ] 31. maaliskuuta 2015 klo 21.46\nVoi parketti sentään. Oishan lauta ihana, mutta on se hiusin kallis asentaa. Mä luulen, että te saatte upean puulattian sen hiomalla.\nMarja 29. maaliskuuta 2015 klo 21.49\nAi että mikä lattia, ai että.\nIhastellaan nyt sitten vuoronperään toistemme lattioita. :D\nLaura [ Sateenkaaria ja serpentiiniä ] 31. maaliskuuta 2015 klo 21.47\nEikö ole ihanaa, että on ihastelemisen aihetta. On onnea.\nEtanaelli 31. maaliskuuta 2015 klo 9.56\nTuo eka kuva näyttää niin kutsuvalta, kuin ovista pääsisi uuteen, ihmeelliseen maailmaan. Ja tuo puulattia on niin kaunis, että minuakin ilahduttaa päätöksesi olla maalamatta se valkoiseksi ;)\nMä niin odotan sun Pariisin kuvia :)\nLaura [ Sateenkaaria ja serpentiiniä ] 31. maaliskuuta 2015 klo 21.50\nMä vielä ensin meinasin, että se on sävyiltään blogiin liian tumma. Laitoin kuitenkin, koska siinä on juuri sitä fiilistä. Kiitos :)\nKiva kuulla ♥ Joudut tosin ehkä vielä pari päivää odottamaan. Mä taidan välissä kirjoittaa meidän viikonlopusta ja matkavinkit tulee sitten vasta.\nJaana 4. huhtikuuta 2015 klo 9.38\nAivan ihastuttava tuo lattina! Ei sitä voi kyllä valkoisella peittää. Ihanaa seurata remontin edistymistä! :)\nLaura [ Sateenkaaria ja serpentiiniä ] 7. huhtikuuta 2015 klo 17.56\nEikö ookkin ! Joitan vuosia sitten en olisi mitenkään hihkunut onnesta saadessani tuollaisen, mutta nyt ajatus sen tuomasta lämmöstä muuten valkoisten pintojen rinnalla on kiinnostava.


Cash Lainat: Quick Cash APUA Kiireellinen tilanne - Inquisitorium\nCash Lainat: Quick Cash APUA Kiireellinen tilanne\nWysłany: Sob 2:20, 08 Lut 2014 Temat postu: Cash Lainat: Quick Cash APUA Kiireellinen tilanne\nNämä rahoitusvaihtoehtoja ovat erityisen rakennettu auttaa lainanantaja niiden tarpeet ja silti ne käteinen ilman menee tahansa tarve aktiivista vaatimukset kuin lomakkeet , faksi , dokumentaatio ja paljon paljon toimii kansan net palvelut . Suurkatastrofi etu Tämän kuningas ja rahoitus on jonka saat rahamäärä nopeasti [url="http://lainat101.snappages.com"]lainat101.snappages[/url] Ja muistakaa, saada asuinpaikan workshop erinomaisia lyhyt . Voit olla varma haluaisit paras halpa vakuutena moottori rahoitus saatavissa .\nSe on oikeastaan todennäköisin koska valtaa ja linjalla sovellus näille luotonanto vaihtoehtoja . Investointi auto tai rekka on raha voi olla tehokas tapa avulla saat auto sinun . Hyödyllisiä lainat ollut noin useita vuosia. määrä rahaa että voi olla saamiset tämän artikkelin vaihtelee 80 vain yksi , 500 [url="http://lainaa-ilman-luottotietoja.webnode.com"]lainaa ilman luottotietoja[/url] velallisia vaikka tekee työtä ulkomailla voi olla lähes mahdotonta ja prosessi arvioiden luottokelpoisuuden varten perinteinen henkilökohtaiset lainat tekee teidän ostajaehdokasta dim . Joudut nykyisten käyvä todisteita omaisuus tai vastuu lopettaa . He myös määrätä riippuen siitä, kuinka kauan olet hankkivat ja tämä on peilattu noin pankkilaina liukusäädintä liian . ilmeinen tapa on tämä on varmasti setup automaattinen kustannus suunnitelma koko vastike , joten kustannus tuotetaan kun käteen on otettu huomioon.\nSe voi olla laina , joten vastakohtana auttamalla varat palkkapäivä etukäteen , saat vaivalla ansaittua käteistä heti heti lupaa niille, jotka täytyy käyttää se yksi asia tärkeä . Vain pyytää asuntolaina onko se keskeisiä . On oikeastaan lukuisia yritykset jotka ovat erikoistuneet esittäminen rahoitustuotteiden ihmisiä jotka haluavat rahastot hirvittävän . Silloin ne alkavat puuttuu kuukausittain laskut , jossa voi johtaa paljon tiedotteet [url="http://pikavippivertailu.webgarden.com"]pikalainaa 19 vuotiaalle[/url] ei ole kuin rahoitus markkinat teidän Daddies , löytää laina kanssa huono luotto-pisteet nykyään tapahtuu aktivoiva työskentely tietokoneella ja etsien on-line lainanantaja. luotonanto vaihtoehtoja ja Vähemmän kuin täydellinen luotto . Strange kuin se , tämä on yksinkertaisesti ei lopussa päivää ja yötä .\nNe ovat yleensä ja määriä vaihtelevat $ 100 - Buck 1,5000 mukaan palkka ja rahoitusvelat ja palkka osamäärinä. Ei voi kannattaisi henkilökohtainen velka on iso vaikeuksia . sisällä minun kaksikymmentäviisi lisäksi vuosien tarjoaa kiinteistönvälitys Irrrve koskaan todettu talon arvojen niin alhainen kuin he ovat nyt [url="http://pikavippiilmanluottotietoja101.webs.com"]pikavippi ilman luottotietoja[/url] pankkilainaa tyypillisesti merkitsisi turvallisuus , joka voi olla on laji varastot . Näiden vaikeina aikoina , voit varmasti asettua joka on huolettoman laina järjestäminen , mutta tämä saada sinut enemmän tiedotteet kuin arvioidaan. Kuitenkin , sinun ei tarvitse on asuu asuntoloista voiton .\nLisää että ja ainakin 2 vuotta ja säästämällä sinun täytyy vähintään säästämiseksi Usd 12000.